ΕΙ ΙΚΑ ΘΕΜΑΤΑ ΤΟΠΙΚΗΣ ΑΥΤΟ ΙΟΙΚΗΣΗΣ ΧΡΙΣΤΟΣ ΑΠ. ΛΑ ΙΑΣ - PDF\nDownload "ΕΙ ΙΚΑ ΘΕΜΑΤΑ ΤΟΠΙΚΗΣ ΑΥΤΟ ΙΟΙΚΗΣΗΣ ΧΡΙΣΤΟΣ ΑΠ. ΛΑ ΙΑΣ"\n1 ΕΙ ΙΚΑ ΘΕΜΑΤΑ ΤΟΠΙΚΗΣ ΑΥΤΟ ΙΟΙΚΗΣΗΣ ΧΡΙΣΤΟΣ ΑΠ. ΛΑ ΙΑΣ ISBN , Σχήµα 17x24, Σελίδες 350, Τιµή: 25,00 (δεν συµπερ. 6,5% ΦΠΑ), Έκδοση Αθήνα, εκέµβριος 2014, Κωδικός στον Εύδοξο: ΕΛΤΙΟ ΤΥΠΟΥ Ο συγγραφέας και πανεπιστηµιακός κ. Χρίστος Απ. Λαδιάς µε το νέο βιβλίο του κάλυψε βασικά ζητήµατα των τοµέων της Τοπικής Αυτοδιοίκησης και της Περιφερειακής Πολιτικής όπως: Οι Οργανισµοί της Τοπικής Αυτοδιοίκησης σήµερα µετά την µετεξέλιξή των. Ο προληπτικός και ο κατασταλτικός έλεγχος των ΟΤΑ υπό του Ελεγκτικού Συνεδρίου. Η ηλεκτρονική διακυβέρνηση στους Οργανισµούς Τοπικής Αυτοδιοίκησης. Τα επιχειρησιακά προγράµµατα των Αυτοδιοικητικών Οργανισµών. Τα ιεθνή και Ευρωπαϊκά Προγράµµατα της Τοπικής Αυτοδιοίκησης. Τα Κοινωνικά προγράµµατα των ήµων για τη «Βοήθεια στο σπίτι». Η λειτουργία των ηµοτικών Παιδικών Σταθµών. Ο ρόλος των Αυτοδιοικητικών Φορέων για την πολιτιστική ανάπτυξη. Το εργασιακό καθεστώς και η πολιτική για την απασχόληση στους Οργανισµούς της Αυτοδιοικητικής Πολιτείας. Το αστικό πράσινο και η διαχείρισή του από την Τοπική Αυτοδιοίκηση. Η φορολογική πολιτική και ο ρόλος των ήµων για την εφαρµογή της. Ο ρόλος των ήµων στην\n2 προώθηση των συστηµάτων των Ανανεώσιµων Πηγών Ενέργειας στο πλαίσιο της νέας προγραµµατικής περιόδου Ο ρόλος του Παρατηρητηρίου Οικονοµικής Αυτοτέλειας στους Οργανισµούς Τοπικής Αυτοδιοίκησης. Στα επιµέρους κεφάλαια παρουσιάζονται επί των ανωτέρω συγκεκριµένα παραδείγµατα σχετικών δράσεων σε επιλεγµένους ήµους και Περιφέρειες, που δίνουν στον αναγνώστη και στον µελετητή να κατανοήσει την εφαρµογή των παραπάνω προγραµµάτων και πολιτικών στην πράξη. "από τον πρόλογο του βιβλίου" * * * * * Καθηγητής Αθανάσιος Παπαδασκαλόπουλος Τµήµα Οικονοµικής και Περιφερειακής Ανάπτυξης Παντείου Πανεπιστηµίου Κοινωνικών και Πολιτικών Επιστηµών Το παρόν βιβλίο µε τίτλο Ειδικά Θέµατα Τοπικής Αυτοδιοίκησης έρχεται να καλύψει βασικά ζητήµατα των τοµέων της Αυτοδιοίκησης και της Περιφερειακής Πολιτικής τόσο σε τοπικό όσο και σε περιφερειακό επίπεδο. Ενηµερώνει αναλυτικά τον αναγνώστη και τον φοιτητή σε θέµατα συγκρότησης, δοµών, θεσµών, διακυβέρνησης και προγραµµατισµού της Τοπικής και της Περιφερειακής Αυτοδιοίκησης. Επιπλέον, παρουσιάζει τον ρόλο της Αυτοδιοίκησης σε καίρια ζητήµατα που αφορούν τις τοπικές κοινωνίες, όπως η κοινωνική πολιτική, η πολιτιστική ανάπτυξη, η απασχόληση, το αστικό και περιαστικό πράσινο και το περιβάλλον, και η προώθηση των ανανεώσιµων πηγών ενέργειας. Παρουσιάζει επίσης τα βασικά θέµατα των οικονοµικών της Αυτοδιοίκησης, όπως η τοπική φορολογία, ο έλεγχος της οικονοµικής δραστηριότητας της Αυτοδιοίκησης και ο ρόλος του Παρατηρητηρίου οικονοµικής αυτοτέλειας των ΟΤΑ. Στα επιµέρους κεφάλαια παρουσιάζονται συγκεκριµένα παραδείγµατα σχετικών δράσεων σε επιλεγµένους ήµους και Περιφέρειες, που επιτρέπουν στον αναγνώστη και στον µελετητή να κατανοήσει την εφαρµογή των παραπάνω προγραµµάτων και πολιτικών στην πράξη. Το βιβλίο δίνει µια αρκετά ολοκληρωµένη εικόνα της δοµής και της λειτουργίας της Τοπικής και Περιφερειακής Αυτοδιοίκησης και θα αποτελέσει σηµαντικό βοήθηµα για φοιτητές, ερευνητές και κάθε ενδιαφερόµενο πολίτη, οι οποίοι µπορούν να βρουν συγκεντρωµένη και οµαδοποιηµένη την βασική πληροφόρηση για την Αυτοδιοίκηση στην Ελλάδα του σήµερα. Εδώ έγκειται η συµβολή και η πρωτοτυπία του βιβλίου. ΠΕΡΙΕΧΟΜΕΝΑ ΒΙΒΛΙΟΥ Πρόλογος ΚΕΦΑΛΑΙΟ 1 Οι Οργανισµοί της Τοπικής Αυτοδιοίκησης σήµερα 1.1. Η σηµερινή διοικητική και πληθυσµιακή κατάσταση των Περιφερειών και των ήµων της Χώρας Η κατάταξη µέχρι και του οργανωτικού σχήµατος των ήµων σε επίπεδο Χώρας Το οργανωτικό σχήµα ενός ήµου βάσει των υποδιαιρέσεών του Η περίπτωση του ήµου ράµας Οι επελθούσες διοικητικές µεταβολές σε σχέση µε το παρελθόν Οι ήµοι, οι ηµοτικές Ενότητες, οι ηµοτικές Κοινότητες και οι Τοπικές Κοινότητες... 29\n3 Οι Περιφέρειες, οι Περιφερειακές Ενότητες Οι συγκρίσεις των µεταρρυθµιστικών νόµων για την Αυτοδιοίκηση των Προγραµµάτων «Καποδίστρια» Ν. 2539/1997 και «Καλλικράτη» Ν. 3852/ Ο Ενιαίος Κώδικας της Αυτοδιοίκησης (ο προς κύρωση) Η δοµή του Ενιαίου Κώδικα της Αυτοδιοίκησης Η εναρµόνισή του µε την ισχύουσα Νέα Αρχιτεκτονική οµή της ηµόσιας ιοίκησης και Αυτοδιοίκησης, Πρόγραµµα «Καλλικράτης» και οι σηµαντικές αλλαγές Ο θεσµός του Συµπαραστάτη του ηµότη και της Επιχείρησης Ο θεσµός του ηµοτικού Συµπαραστάτη Η εφαρµογή του θεσµού Ο θεσµός του Περιφερειακού Συµπαραστάτη του Πολίτη και της Επιχείρησης Ο θεσµός του Περιφερειακού Συµπαραστάτη Η εφαρµογή του θεσµού ΚΕΦΑΛΑΙΟ 2 Οι έλεγχοι του Ελεγκτικού Συνεδρίου της Χώρας επί των ΟΤΑ 2.1. Ο θεσµός του Ελεγκτικού Συνεδρίου Ο προσυµβατικός έλεγχος Ο προληπτικός έλεγχος Ο κατασταλτικός έλεγχος ΚΕΦΑΛΑΙΟ 3 Η Ηλεκτρονική ιακυβέρνηση στους Οργανισµούς Τοπικής Αυτοδιοίκησης 3.1. H πολιτική της Ευρωπαϊκής Ένωσης για την Ηλεκτρονική ιακυβέρνηση Η Ηλεκτρονική ιακυβέρνηση στην Ελλάδα Η στρατηγική της Ελλάδας για την Ηλεκτρονική ιακυβέρνηση στην Νέα Προγραµµατική Περίοδο Η εφαρµογή της Ηλεκτρονικής ιακυβέρνησης στους ήµους. Το οργανωτικό σχήµα της στον ήµο Ηρακλείου Κρήτης Η εφαρµογή της Ηλεκτρονικής ιακυβέρνησης στις Περιφέρειες. Το οργανωτικό σχήµα της στην Περιφέρεια Κρήτης ΚΕΦΑΛΑΙΟ 4 Τα Επιχειρησιακά Προγράµµατα των Αυτοδιοικητικών Οργανισµών 4.1. Τα Επιχειρησιακά Προγράµµατα των ήµων Τα Επιχειρησιακά Προγράµµατα των Περιφερειών Μία εφαρµογή, το Επιχειρησιακό Πρόγραµµα του ήµου Ιεράπετρας Μία εφαρµογή, το Επιχειρησιακό Πρόγραµµα της Περιφέρειας Κεντρικής Μακεδονίας ΚΕΦΑΛΑΙΟ 5 Τα ιεθνή και Ευρωπαϊκά Προγράµµατα της Τοπικής Αυτοδιοίκησης 5.1. Η έννοια των ιεθνών και Ευρωπαϊκών Προγραµµάτων Η συνοπτική παρουσίαση των προγραµµάτων του έτους\n4 5.3 Οι τίτλοι των ιεθνών και Ευρωπαϊκών Προγραµµάτων της τριετίας ΚΕΦΑΛΑΙΟ 6 Το Κοινωνικό Πρόγραµµα «Βοήθεια στο σπίτι» 6.1. Ο θεσµός του Προγράµµατος «Βοήθεια στο σπίτι» στην Ελλάδα Το Νοµοθετικό Πλαίσιο για την Αυτοδιοίκηση. Η περίπτωση της εφαρµογής του προγράµµατος στον ήµο Γρεβενών Η εφαρµογή του θεσµού σύµφωνα µε τις πρόσφατες νοµοθετικές ρυθµίσεις ΚΕΦΑΛΑΙΟ 7 Οι παιδικοί και βρεφονηπιακοί σταθµοί των ήµων 7.1. Η ιστορική αναδροµή του θεσµού Το θεσµικό πλαίσιο της Τοπικής Αυτοδιοίκησης Η ευρωπαϊκή πολιτική για την προσχολική ηλικία Η σηµερινή πολιτική της Χώρας Πρόσκληση εκδήλωσης ενδιαφέροντος ΚΕΦΑΛΑΙΟ 8 Ο ρόλος των Αυτοδιοικητικών Φορέων στην πολιτιστική ανάπτυξη 8.1. Η Αυτοδιοίκηση και η Πολιτιστική Πολιτική Το Θεσµικό Πλαίσιο και οι Πολιτιστικοί Φορείς Οι πολιτικές της Ευρωπαϊκής Ένωσης για τον πολιτισµό Η Νέα Προγραµµατική Περίοδος και ο πολιτισµός ΚΕΦΑΛΑΙΟ 9 Η απασχόληση στην Τοπική Αυτοδιοίκηση 9.1. Η απασχόληση του προσωπικού από τους ήµους Η απασχόληση του προσωπικού από τις Περιφέρειες Το Εθνικό Πρόγραµµα Μεταρρυθµίσεων και άλλα προγράµµατα για την απασχόληση Η Τοπική Αυτοδιοίκηση και οι συνέργειές της στα Προγράµµατα του Εθνικού και του Περιφερειακού Σκέλους. Μερικές εφαρµογές ΚΕΦΑΛΑΙΟ 10 Το αστικό και το περιαστικό πράσινο Η διαχείρισή του από την Τοπική Αυτοδιοίκηση Το αστικό πράσινο Το περιαστικό πράσινο Η διαχείριση από την Τοπική Αυτοδιοίκηση Η Χάρτα Πρασίνου της Αθήνας ΚΕΦΑΛΑΙΟ 11 Η φορολογική πολιτική και ο ρόλος των ήµων για την εφαρµογή της Οι αρχές της τοπικής φορολογίας και η οργάνωσή της στην Ελλάδα Οι δηµοτικοί φόροι, τα δηµοτικά τέλη και οι φόροι της Περιφερειακής Αυτοδιοίκησης\n5 ΚΕΦΑΛΑΙΟ 12 Ο ρόλος της Αυτοδιοίκησης στην προώθηση των συστηµάτων των Ανανεώσιµων Πηγών Ενέργειας στο πλαίσιο της Νέας Προγραµµατικής Περιόδου Ο Ενεργειακός Χάρτης πορείας της Ευρωπαϊκής Ένωσης για το Η πολιτική της Επιτροπής των Περιφερειών της ΕΕ για την ενέργεια που θα είναι προσιτή για όλους Η Αυτοδιοίκηση και η πολιτική για τις Ανανεώσιµες Πηγές Ενέργειας (ΑΠΕ) Μία εφαρµογή: Η περίπτωση του ήµου Λαµιέων ΚΕΦΑΛΑΙΟ 13 Ο ρόλος του Παρατηρητηρίου Οικονοµικής Αυτοτέλειας στους Οργανισµούς Τοπικής Αυτοδιοίκησης Ο θεσµός του Παρατηρητηρίου και η προοπτική του Οι διαδικασίες και τα κριτήρια για την παρακολούθηση του Ολοκληρωµένου Πλαισίου ράσης (ΟΠ ) και της εφαρµογής του Προγράµµατος Εξυγίανσης από το Παρατηρητήριο Εφαρµογή αξιολογήσεων του Παρατηρητηρίου Οικονοµικής Αυτοτέλειας των ΟΤΑ ύο περιπτώσεις Βιβλιογραφία Το βιβλίο είναι αφιερωµένο στον Οµότιµο Καθηγητή του Παντείου Πανεπιστηµίου και πρώην Πρόεδρου του Ινστιτούτου Περιφερειακής Ανάπτυξης (Ι.Π.Α.) κ. Νικόλαο Κόνσολα.


Ο κορυφαίος πειραματικός φυσικός\nΟι Ευρωπαίοι πιστεύουν ότι ο Michael Faraday είναι ο μεγαλύτερος πειραματικός φυσικός στην Ιστορία της επιστήμης αλλά και μία περίπτωση ξεχωριστή. Ήταν κατ αρχήν ένας μεγάλος φυσικός που αγνοούσε τα μαθηματικά, ίσως ο τελευταίος φυσικός που μπόρεσε να τα βγάλει πέρα παρά το σοβαρό μειονέκτημα. Η άγνοια των μαθηματικών αλλά και η αδυναμία του να λειτουργεί με διεργασίες αφαίρεσης τον έριξε πριν απ όλα στην αγκαλιά του πειράματος. «Μου έρχεται πολύ βολικό», έγραψε κάποτε, «να διαπιστώνω ότι το πείραμα δεν χρειάζεται να τρέμει μπροστά στα Μαθηματικά και σίγουρα μπορεί να τα συναγωνιστεί στον τομέα των ανακαλύψεων».\nΉταν παράλληλα προικισμένος με μία ΑΙΣΘΗΣΗ ΤΟΥ ΧΩΡΟΥ μοναδική. Ένας βικτοριανός Κέπλερ που αγνοούσε την ευκλείδεια Γεωμετρία. Ίσως η ανταμοιβή του στο ότι δεν μπορούσε να κάνει ΑΦΑΙΡΕΣΕΙΣ ήταν η εικονογραφούσα φαντασία του, η ικανότητα που έχει ο προικισμένος χειρώνακτας να «βλέπει» μέσα στον χώρο έως και κάποιες αόρατες δυναμικές γραμμές.\nΗδονοβλεψίας του αόρατου\nΣτον οριζόντιο πάγκο του εργαστηρίου, σκεπασμένος μ' ένα λευκό χαρτονάκι, ο ακίνητος ραβδομαγνήτης δεν φαίνεται. Eκείνος πιάνει με το δεξί χέρι την ειδική «αλατιέρα» με τα σιδηρορινίσματα κι αρχίζει να αλατίζει το χαρτόνι. Τα ρινίσματα πέφτουν και τα βλέπει να διατάσσονται σε συγκεκριμένο σχηματισμό. Δημιουργείται έτσι μία εικόνα. Τη φωτογραφίζει με τη σκέψη του, μαζεύει τα ρινίσματα και επαναλαμβάνει το ίδιο, αλατίζει δηλαδή και πάλι το στρωμένο χαρτονάκι με τυχαίο τρόπο. Η εικόνα επανέρχεται, μαζί και η νέα φωτογράφησή της. Στις εικόνες που αποθηκεύονται έτσι στη σκέψη του, τα ρινίσματα σιδήρου αρχίζουν να εμφανίζονται σαν να είναι «ξαπλωμένα» πάνω σε αόρατες καμπύλες «σιδηροδρομικές ράγες» που προϋπάρχουν στον χώρο γύρω από τον μαγνήτη. Και τα σιδηρορινίσματα δείχνουν υποχρεωμένα να ξαπλώνουν μόνον εκεί. Εάν φαντάζομαι, βλέπω, θα έγραφε πολλά χρόνια αργότερα ένας μεγάλος ευρωπαίος στοχαστής1 αλλά εκείνη τη στιγμή είναι ακόμα δεκαετία του 1820 και εκείνος, ο Μάικλ Φαρανταίη, πατώντας πάνω στις εικόνες με τα ρινίσματα, έχει αρχίσει να διακρίνει τις αόρατες δυναμικές γραμμές. Στο μαιευτήριο της ανθρώπινης φαντασίας η έννοια πεδίο είχε μόλις γεννηθεί. Νεφοσκεπές Λονδίνο, εργαστήριο φυσικής του Royal Society και εκείνος γιος ενός φτωχού σιδερά από το Σάρρεϋ, ένας άνθρωπος χωρίς μαθηματική κατάρτιση αλλά με μια χωρίς προηγούμενο ικανότητα σε πειραματικές δραστηριότητες και σε κατασκευές. Και συγχρόνως ένας άνθρωπος με εικονογραφούσα φαντασία, ένας ηδονοβλεψίας του αόρατου.\nΔιασχίζοντας τα παλιά δοκιμασμένα μονοπάτια που ακολούθησαν οι άνθρωποι για να φτάσουν στις Χίλιες και μία νύχτες και στο Λυχνάρι του Αλαντίν, η φαντασία του προχώρησε ακόμα περισσότερο. Το βλέμμα της Σκέψης του μετακινήθηκε από τον μικρό ραβδομαγνήτη του εργαστηρίου 2 προς τον πλανήτη Γη. Φτερούγισε για να καταφέρει να αντικρίσει ένα αχανές τοπίο με δυναμικές γραμμές να διασχίζουν τους ωκεανούς, την ατμόσφαιρα αλλά και τον πέρα από την ατμόσφαιρα, απρόσιτο την εποχή εκείνη, διαστημικό χώρο. Και αυτές να είναι οι δυναμικές γραμμές του μαγνητικού πεδίου της Γης, πάνω στις οποίες ξαπλώνουν οι μαγνητικές βελόνες, από την εποχή που οι Κινέζοι τις πρωτοκατασκεύασαν θέλοντας να αξιοποιήσουν την επιμονή τους να δείχνουν πάντα τον Βορρά.\nΦυσικός χωρίς να ξέρει μαθηματικά\nΈνας μεγάλος φυσικός που αγνοούσε τη μαθηματική γλώσσα της επιστήμης. Το βάρος αυτού του μειονεκτήματος ανάγκαζε τον Φαρανταίη να ακολουθεί τα μονοπάτια ενός ευσυνείδητου, επιμελούς και επίπονου πειραματισμού και να θεωρείται σήμερα ο μεγαλύτερος πειραματικός φυσικός όλων των εποχών. Γιατί η ενασχόληση με την κοινή χειρωνακτική εμπειρία προσδίδει στον άνθρωπο μια μαντική ικανότητα, την ικανότητα να διαισθάνεται πώς είναι η φύση. Er riecht die Wahrheit - οσμίζεται την αλήθεια - είπε κάποτε γι' αυτόν ένας γερμανός ιστορικός της επιστήμης. Η περίπτωσή του ενισχύει το ενστικτώδες αντανακλαστικό των απλών ανθρώπων που τους κάνει να εναντιώνονται στην αλαζονεία των μαθηματικών και των μαθηματικών. Και είναι αλήθεια ότι ήταν προικισμένος με μια αίσθηση του χώρου την οποία ελάχιστοι ερευνητές μπορούσαν να διαθέτουν, και ήταν πολύ δύσκολο να παρακολουθήσουν τον Φαρανταίη όσοι είχαν συνηθίσει να εκφράζουν θεωρητικές ιδέες με τη μαθηματική τυπολογία της συμβατικής επιστήμης 4.\nΑπό την άλλη μεριά, το ότι αγνοούσε τα μαθηματικά είχε βέβαια σχέση και με την αδυναμία του να αναρριχηθεί σε υψηλά οροπέδια της αφηρημένης σκέψης. Και η «αδυναμία» του αυτή, εκτός του ότι τον έριξε στην αγκαλιά του πειράματος και στην, κατά την άποψή του, ασφαλή, αλλά όχι ασφαλτοστρωμένη, λεωφόρο του συγκεκριμένου, τον οδήγησε και σε ένα είδος οικειότητας προς τη φύση, την οποία κανένας μαθηματικός δεν θα μπορούσε να αποκτήσει. Παράλληλα τον ανάγκασε, αντί να βασίζεται στην αφαίρεση, να εμπιστεύεται την αναλογία, τη γραμμική δηλαδή μεταφορά ιδεών από έναν τομέα σ’ έναν άλλο. Η αδυναμία του, τέλος στο ζήτημα της αφαίρεσης είχε μία ακόμα σοβαρή συνέπεια στη διανοητική του λειτουργία. Τον εξώθησε να κάνει αυτό ακριβώς που κάνουν οι ποιητές. Καταδύθηκε σ’ ένα χαμηλότερο ιεραρχικά επίπεδο, στον βυθό των εικόνων, για να επιστρέψει στη συνέχεια στην επιφάνεια. Ένας Μπάιρον του εργαστηρίου χωρίς βέβαια τις δυνατότητες του ρομαντικού ποιητή στο να «ζωγραφίζει» με λέξεις τις εσωτερικές εικόνες του. Μπορούσε, όμως, να βλέπει τους αγωγούς να μετακινούνται μέσα στα αόρατα «δάση» των δυναμικών γραμμών, μπορούσε να βλέπει αόρατα ηλεκτρικά ρεύματα να κυκλοφορούν μέσα σε χάλκινα καλώδια και μάλιστα να τα βλέπει πριν ακόμα διαπιστώσει, έστω έμμεσα, ότι τα ρεύματα αυτά «υπάρχουν».\nΚαταδύσεις στους βυθούς του Κόσμου\nΑυτός λοιπόν ο δεξιοτέχνης του πειράματος, έπιανε με τα χέρια του τα χάλκινα καλώδια, τους μαγνήτες, τα δικής του κατασκευής γαλβανόμετρα και τα σιδηρορινίσματα και τα έκανε να μιλούν μέσα από εικόνες τις οποίες εκείνος μπορούσε να βλέπει. Μετακινούμενος στο προσωπικό του «μέσα Σύμπαν» καταδυόταν στους βυθούς των εσωτερικών του εικόνων, έκανε δηλαδή όχι μόνο με αυτό που κάνει ο ποιητής αλλά και αυτό που κάνει καθημερινά κάθε άνθρωπος όταν ονειρεύεται, με τη διαφορά ότι αυτός ο τελευταίος λειτουργεί μόνο με εικόνες.\nΤο φαινόμενο ΗΛΕΚΤΡΟΜΑΓΝΗΤΙΚΗ ΕΠΑΓΩΓΗ\nΗ πορεία του Faraday προς τη μεγάλη ανακάλυψη, ήταν μακρόχρονη και βασανιστική.\nΤο τέλος της, έτος 1831, σήμαινε ότι οι άνθρωποι βρήκαν επιτέλους τον τρόπο να παράγουν ηλεκτρικό ρεύμα άφθονο αλλά δημιούργησε και τη δυνατότητα, κάποτε στο επερχόμενο μέλλον, να μεταφέρουν το αγαθό με καλώδια από τον τόπο της παραγωγής στην περιοχή της κατανάλωσης. Ήταν η μεγαλύτερη ίσως ανακάλυψη του\n19ου αιώνα, ένα γεγονός που έβαλε τον θεμέλιο λίθο της ηλεκτρικής βιομηχανίας\nτου μέλλοντος και πέτυχε να αλλάξει τη ζωή των ανθρώπων και να επηρεάσει ακόμα και τη νοοτροπία τους.


Εσύ δουλεύεις πρωί και το ταίρι βράδυ· 10 μικρά tips για να την παλέψετε - Pillowfights.gr\nΕσύ δουλεύεις πρωί και το ταίρι βράδυ· 10 μικρά tips για να την παλέψετε\nBedroom La nuit, du café, la fille Εσύ δουλεύεις πρωί και το ταίρι βράδυ· 10 μικρά tips για να την παλέψετε\nΕιρήνη Μακρινού 23/02/2020\nΕίστε κι εσείς από εκείνα τα ζευγάρια που ο ένας δουλεύει άκρως πρωινές ώρες κι ο άλλος άκρως βραδινές; Την ώρα που εσείς ετοιμάζεστε να ξαπλώσετε, το ταίρι σας μόλις έχει ανοίξει τα μάτια. Λίγο αφού σας έχει πάρει ο ύπνος, πίνει τις πρώτες γουλιές του πρωινού του καφέ και πάει λέγοντας. Η αλήθεια είναι ότι η κατάστασή σας είναι ζόρικη, αλλά τελικά όλα με προσπάθεια και (πολλή) και καλή θέληση, μπορούν να λυθούν.\nΠάμε, λοιπόν, να δούμε δέκα τρόπους που θα μας βοηθήσουν να διατηρήσουμε ζωντανή και με ενδιαφέρον τη σχέση μας με το σύντροφό μας, ξεπερνώντας τα αντίθετα ωράρια που τυχαίνει να έχουμε στη δουλειά μας.\n1. Κάντε ο ένας στον άλλον μικρές εκπλήξεις\nΓράψε στον σύντροφό σου κάτι σε ένα κομμάτι χαρτί και κόλλησέ το στην καφετιέρα που θα χρησιμοποιήσει το πρωί. Άφησ του ζεστά, τα αγαπημένα του κρουασάν σοκολάτας στο τραπέζι, παρέα με ‘ένα σημείωμα. Στείλε μήνυμα, την ώρα που είναι στη δουλειά, απλώς και μόνο για πεις ότι δε σταματάς να σκέφτεσαι τους δυο σας. Πες ένα ευχαριστώ που σου μαγείρεψε όλη αυτή τη βδομάδα που ήσουν τόσο απασχολημένος με την παράδοση αυτού του project.\n2. Κοιμηθείτε μαζί τις μέρες που μπορείτε\nΈχει βρεθεί ότι όταν κοιμόμαστε αγκαλιά με το σύντροφό μας, η σωματική επαφή που απολαμβάνουμε αυξάνει το συναισθηματικό δέσιμο μεταξύ μας. Γι’ αυτό το λόγο, ακόμη και σ΄ αυτήν την περίπτωση που τα ωράριά σας δε συμπίπτουν απόλυτα, καλό είναι να κάνετε λίγες αμοιβαίες υποχωρήσεις και να κοιμηθείτε κάποιες ώρες -έστω και λίγες- μαζί. Έτσι, οι ώρες που θα είστε και οι δύο ξύπνιοι θα είναι κοινές, με αποτέλεσμα να έχετε τη δυνατότητα να κάνετε κάποια πράγματα μαζί, μέσα στη μέρα σας, φέρνοντάς σας όλο αυτό πιο κοντά.\n3. Οργανώστε την εβδομάδα σας\nΘα έχεις σίγουρα διαπιστώσει κι εσύ πολλές φορές, πόσο σημαντικό είναι να προγραμματίζετε εκ των προτέρων τις μέρες που θα βγείτε έξω βόλτα μαζί, να ψάξετε μαζί να βρείτε μια ταινία που σας κέντρισε το ενδιαφέρον και να πάτε στο ρεπό σας να τη δείτε, να κλείσετε εισιτήρια για εκείνη τη θεατρική παράσταση, που ανεβαίνει σε λίγες μέρες στο αγαπημένο σας θέατρο με αυτό το υπέροχο φουαγιέ στο οποίο συνηθίζετε να απολαμβάνετε το ποτό σας πριν την παράσταση.\n4. Κάντε μεταξύ σας αληθινά κοπλιμέντα\nΣίγουρα αρέσει σε όλους μας να νιώθουμε αποδεκτοί κι επιθυμητοί και τα κοπλιμέντα προφανώς είναι για όλους. Να είστε γενναιόδωροι με τα κολακευτικά σας σχόλια για το ντύσιμο του συντρόφου σας ή για το ωραίο του σώμα, το ζεστό του χαμόγελο, τα σαγηνευτικά του μάτια, το μοναδικό του στιλ. Ναι, ναι μάλλον θα το ‘χει καταλάβει ότι σας αρέσει πολύ, αλλά αν το ακούει κιόλας, σίγουρα θα είναι κάτι τονωτικό και για εκείνον, αλλά και για τη μεταξύ σας σχέση.\n5. Προκαλέστε αμοιβαία χαμόγελα\nΤίποτα πιο αισθαντικό από ένα γνήσιο χαμόγελο. Άλλωστε, είναι γνωστό ότι το χαμόγελο κάνει την προσωπικότητα αυτού που έχουμε απέναντί μας, τόσο ερωτεύσιμη, που συχνά η εικόνα του μπαίνει ακόμη και σε δεύτερη μοίρα. Μην ξεχνάτε ποτέ, λοιπόν, ότι το κάθε σας χαμόγελο είναι το καλύτερο δώρο που μπορείτε να κάνετε ο ένας στον άλλο κι ότι το γέλιο είναι μία από τις καλύτερες συνταγές μακροζωίας. Γελάστε με τα μικρά, τα απλά, μια ανάμνηση, οτιδήποτε που μπορεί να φέρει θετικότητα ανάμεσά σας.\n6. Διατηρείτε πάντα λίγο μυστήριο γύρω από το πρόσωπό σας\nΜην αποκαλύπτετε τα πάντα για εσάς και τη ζωή σας με χειρουργική ακρίβεια και λεπτομέρεια στο ταίρι σας. Διατηρήστε το μυστήριο γύρω από την ιδιοσυγκρασία σας και τις ιδέες σας και κάντε την να κερδίζει σιγά-σιγά τις πληροφορίες για εσάς, μέρα με τη μέρα, σαν να ξεφυλλίζει ένα ολοκαινούριο βιβλίο. Ένα κεφάλαιο τη φορά, ώστε πάντα να πλανάται ένα μυστήριο γύρω από εσάς. Άλλωστε, όπως ένας κυνηγός, έτσι κι ο κάθε σύντροφος μέσα στη σχέση, έχει ανάγκη από το κυνήγι του «θηράματος», προκειμένου να κυριαρχεί μια ζωτικότητα και μια ζωντάνια μεταξύ του ζευγαριού, ακόμη και τώρα που βλέπεστε λίγο και ο χρονικός συντονισμός σας δεν είναι και ο καλύτερος.\n7. Όλοι θέλουμε το δωράκι μας\nΑγοράστε ένα μικρό δώρο, -μια σοκολάτα, μια μικρή ανθοδέσμη με λουλούδια, ένα όμορφο μάλλινο κασκόλ, ένα σακουλάκι από το αγαπημένο του χαρμάνι καφέ. Δε χρειάζεται να έχει γενέθλια ή γιορτή, δε χρειάζεται να έχετε επέτειο γνωριμίας, να είναι Χριστούγεννα ή να πήρε την πολυπόθητη προαγωγή στη δουλειά. Αυτή η όμορφη χειρονομία σίγουρα πηγάζει από την αγάπη σας για εκείνον και η ευτυχία στο πρόσωπό του θα είναι τόσο έντονη, που δε θα παίρνετε ανάσα από τα φιλιά που θα ακολουθήσουν.\n8. Απομακρύνετε τα κινητά για λίγο\nΤις πολύτιμες ώρες που περνάτε μαζί, κρατήστε την προσοχή σας στραμμένη επάνω στο ταίρι σας . Κοιτάξτε, ακούστε, αφουγκραστείτε. Συζητήστε για τη μέρα σας, ρωτήστε για τη δική του, ανταλλάξτε τις σκέψεις σας για κάτι που σας απασχολεί. Άλλωστε, είναι βέβαιο ότι ο ποιοτικός χρόνος είναι πιο σημαντικός από τον πολύ χρόνο και ειδικά τώρα με αυτά τα ζόρικα ωράρια.\n9.Μην υποτιμάτε τη δύναμη ενός βλέμματος\nΝα κοιτάζεστε στα μάτια πολλές φορές μέσα στη μέρα σας. Να κοιτάζεστε με αγάπη, αλήθεια ι ομορφιά. Όσο περισσότερο κοιτάζεστε, τόσο περισσότερο θα’ αγαπάτε ο ένας τον άλλον. Κάντε το λοιπόν μια καθημερινή σας συνήθεια. Θα έχει ενδιαφέρον, ίσως και να αποτελέσει κι ένα διασκεδαστικό και χαριτωμένο παιχνίδι ανάμεσά σας. Πού ξέρετε;\n10. Μην κουβαλάτε τη δουλειά στο σπίτι\nΕίναι σημαντικό η δουλειά, εφόσον και τα ωράρια είναι διαφορετικά, να μένει στη δουλειά, έτσι ώστε τον όσο ελεύθερο χρόνο βρείτε κοινό, να μπορέσετε να τον αξιοποιήσετε χωρίς να καταλήξετε να μιλάτε πάλι για το τι έγινε σήμερα στη δουλειά ή το τι έχετε αύριο να κάνετε και πάλι στη δουλειά. Είναι πραγματικά δύσκολο ένα κομμάτι τόσο μεγάλο και χαρακτηριστικό για το ποιοι είμαστε όπως η εργασία μας, να μένει στον πάγο όταν αποτελεί το μεγαλύτερο ποσοστό της μέρας μας, αλλά να θυμάστε ότι δεν είμαστε η δουλειά μας κι ο σύντροφός μας δε μας αγάπησε ούτε μας διάλεξε επειδή είμαστε καλοί υπάλληλοι ή επιχειρηματίες.\nΚλείνοντας, τα αντίθετα ωράρια αδιαμφισβήτητα είναι ένας αόρατος μπαμπούλας για πάρα πολλά ζευγάρια. Είναι μια κατάσταση κατά την οποία καταπονείται ο νους, το σώμα και η ψυχή. Ας χαρούμε τη σχέση που έχουμε κι ας απολαύσουμε τις στιγμές που περνάμε μεταξύ μας, ακόμη κι αν είναι λιγότερες από αυτές που θα θέλαμε. Και προσοχή: ο χρόνος που περνάμε μαζί με το σύντροφό μας, μην ταυτιστεί με γκρίνια και παράπονα. Ας τον αξιοποιήσουμε έξυπνα! Εξάλλου, όπως πολύ εύστοχα είχε πει και ο J.R.R. Tolkien: «Το μόνο που έχουμε να κάνουμε στη ζωή, είναι να αποφασίσουμε, τι θα κάνουμε με το χρόνο που μας έχει δοθεί».\nΦαινόμενο Ζeigarnik· η ξενέρα που τρώμε όταν κάτι μένει ημιτελές


Οι Ολλανδοί, η ΕΛΛΑΚΤΩΡ, η ΓΕΚ ΤΕΡΝΑ και η «τράπουλα» των κατασκευών | Business Daily\nΟι Ολλανδοί, η ΕΛΛΑΚΤΩΡ, η ΓΕΚ ΤΕΡΝΑ και η «τράπουλα» των κατασκευών\n12 Μαρ 2021 06:02\nΤα σενάρια για τις επόμενες κινήσεις της Reggeborgh στην ΕΛΛΑΚΤΩΡ μετά την εσπευσμένη έξοδο από τη ΓΕΚ ΤΕΡΝΑ και η διάψευση -προς το παρόν...- των προβλέψεων για συγχωνεύσεις.\nΗ άρον άρον αποχώρηση της Reggeborgh Invest από το μετοχικό κεφάλαιο της ΓΕΚ ΤΕΡΝΑ, με μεγάλες υπεραξίες βέβαια, δικαιώνει όσους προέβλεπαν πως οι Ολλανδοί θα τα βρουν σκούρα με τις αρχές ανταγωνισμού.\nΠαράλληλα φαίνεται πως δεν επιβεβαιώνονται όσοι είχαν στοιχηματίσει σε ένα σενάριο περαιτέρω συγχωνεύσεων στην κορυφή του κατασκευαστικού κλάδου, με βάση και όσα έχουν συμβεί τα τελευταία χρόνια στην υπόλοιπη Ευρώπη. Σε πολλές αγορές υπήρξε νέο κύμα συγχωνεύσεων, με τελευταίο παράδειγμα την Ιταλία, όπου η πρώην Salini Impregilo απορρόφησε σειρά εταιρειών υπό τη νέα επωνυμία WeBuild.\n«Μήπως όμως η Reggeborgh προσπαθήσει να ισχυροποιήσει και μέσω συγχωνεύσεων την ΕΛΛΑΚΤΩΡ που θα αποτελεί σύντομα το "μοναχοπαίδι" της στην ελληνική αγορά κατασκευών;», αναρωτιούνται στελέχη που παρακολουθούν τις κινήσεις του ολλανδικού ομίλου. Οι τολμηροί που παίζουν το συγκεκριμένο σενάριο βλέπουν προς την Παιανία και τον πρόεδρο της Intrakat Δημήτρη Κούτρα ο οποίος δεν έχει κρύψει το ενδιαφέρον του για την ΑΚΤΩΡ. Μέχρι και άρθρο έγραψε πρόσφατα για την αρνητική πορεία του κατασκευαστικού βραχίονα του ομίλου ΕΛΛΑΚΤΩΡ.\nΚυκλοφόρησαν και έντονες φήμες περί συζητήσεων μεταξύ ΕΛΛΑΚΤΩΡ και Intrakat ώστε η τελευταία να αναλάβει εργολαβίες της ΑΚΤΩΡ στην Ρουμανία. Οι φήμες δεν επιβεβαιώθηκαν, αλλά οι γνωρίζοντες επιμένουν πως ο κ. Κούτρας θα έρθει πιο κοντά με τους Ολλανδούς μετά την φυγή τους από τη ΓΕΚ ΤΕΡΝΑ. Βέβαια, διατηρεί εξαιρετικές σχέσεις και με την τελευταία.\nΤο ερώτημα είναι τι θα κάνει η Reggeborgh στην ΕΛΛΑΚΤΩΡ. Θα προσπαθήσει πράγματι να την εξυγιάνει ή θα αποσυρθεί γιατί δεν επιθυμεί να μπλέξει σε μια μακροχρόνια διαμάχη με τους εφοπλιστές Γ. Καϋμενάκη και Δημ. Μπάκο; Μήπως πάρει κάποιες υπεραξίες και τελικά αφήσει την εταιρεία στην πλευρά Λ. Μπόμπολα και των άλλων στελεχών (βλέπε Εντ. Σαραντόπουλος, κ.α.) που είχαν εκδιωχθεί το 2018 όταν επικράτησαν οι αδερφοί Καλλιτσάντση στην κόντρα για τη διοίκηση; Και ποια στάση θα κρατήσουν οι δύο εφοπλιστές και μεγαλύτεροι μέτοχοι της ΕΛΛΑΚΤΩΡ, που ζητούν ήδη αλλαγή διοικητικού συμβουλίου και διαχειριστικό έλεγχο; Είναι πράγματι αυτόνομοι, όπως υποστηρίζουν, ή συνεργάζονται με τον κ. Αναστ. Καλλιτσάντση, τον πρώην διευθύνων σύμβουλο και μεγαλομέτοχο, που βλέπει τώρα τον κ. Μπόμπολα να προελαύνει στα διοικητικά συμβούλια του ομίλου;\nΗ αποχώρηση των Ολλανδών από την ΓΕΚ ΤΕΡΝΑ ωφελεί σίγουρα τη διοίκηση της τελευταίας. Ταυτόχρονα, όμως, θολώνει την εικόνα για τις επιδιώξεις των Ολλανδών στην ελληνική κατασκευαστική αγορά και στην ΕΛΛΑΚΤΩΡ. Από προχθές μαθαίνουμε πως δεν είναι πλέον και τόσο στρατηγικά τοποθετημένοι στην αγορά κατασκευών της χώρας μας. Πως «βλέπουν επενδυτικά» και την ΕΛΛΑΚΤΩΡ, όπως είδαν και την ΓΕΚ ΤΕΡΝΑ από την οποία αποσύρονται με υπεραξίες κοντά στα 150 εκατ. ευρώ.\nΠρόσωπα που συνδέονται με τους Ολλανδούς υποστηρίζουν πως η διοίκηση της Reggeborgh πιστεύει στο μέλλον της ΕΛΛΑΚΤΩΡ και θεωρεί ότι ο όμιλος έχει σημαντική αξία. Όμως, αυτή τη στιγμή είναι σε εξέλιξη μια μετοχική σύγκρουση με άγνωστη κατάληξη. Εκτός και αν εμφανιστεί από κάπου ο «από μηχανής Θεός» που θα βγάλει από το αδιέξοδο τόσο τον ολλανδικό όμιλο, όσο και τους δύο εφοπλιστές.\nΗ έντονη φημολογία για προσπάθεια αποτροπής της ψηφοφορίας στη συνέλευση από την πλευρά Καλλιτσάντση και οι τακτικές ανορθόδοξου πολέμου στη μάχη για τον έλεγχο της εταιρίας.


Picasso: Σε δημοπρασία το σπάνιο πορτρέτο της ερωμένης του, Marie-Thérèse Walter που το κράτησε μέχρι τον θάνατό του | Jenny.gr\nPicasso: Σε δημοπρασία το σπάνιο πορτρέτο της ερωμένης του, Marie-Thérèse Walter που το κράτησε μέχρι τον θάνατό του\nO οίκος Sotheby's θέτει σε δημοπρασία ένα από τα αθέατα έργα του Pablo Picasso, το οποίο είναι το πορτρέτο της ερωμένης του, Marie-Thérèse Walter.\nΗ συγκινητική ιστορία ενός ζευγαριού που πέθανε με διαφορά λίγων λεπτών μετά από 53 χρόνια γάμου\nΤο τρυφερό και λιγότερο γνωστό έργο του Picasso με τίτλο Femme endormie, δημοπρατείται για πρώτη φορά ενώ ο μεγάλος ζωγράφος το είχε δημιουργήσει το 1931 με απλό κάρβουνο και είχε επιλέξει να το κρατήσει μόνο για τον ίδιο μέχρι τον θάνατό του. Το ιδιαίτερο πορτρέτο αντικατοπτρίζει έναν από τους μεγαλύτερους έρωτες του 20ου αιώνα και ολοκληρώθηκε όταν ο ζωγράφος ήταν σε γάμο και διατηρούσε μυστική τη σχέση του με τη Walter.\nΌπως αναφέρει η επικεφαλής του οίκου στο τμήμα σύγχρονης τέχνης, Helena Newman, «Είναι ένα κόσμημα, μοναδικά όμορφο». Ενώ προσθέτει, «Το χέρι του σχεδόν την χαϊδεύει. Είναι απλά υπέροχο και παραπέμπει στους σπουδαίους πίνακες της Αναγέννησης. Παραμένει ωστόσο, ταυτόχρονα εκπληκτικά μοντέρνο, ελεύθερο, αυθόρμητο και ευθύ. Είναι σαν να κοιτάζουμε πάνω από τον ώμο του καθώς το σχεδιάζει».\nΗ αρχή της γνωριμίας και το ερωτικό ειδύλλιο\nΟι δυο εραστές γνωρίστηκαν το 1927, όταν εκείνος ήταν 45 ετών και εκείνη μόλις 17. Ο Picasso, σύμφωνα με τον Guardian, πρόσεξε τη νεαρή μέσα από ένα παράθυρο της γκαλερί Lafayette στο Παρίσι και την πλησίασε για να της συστηθεί. «Είμαι σίγουρος ότι θα κάνουμε σπουδαία πράγματα μαζί. Είμαι ο Picasso», της είχε πει χαρακτηριστικά. Το ειδύλλιο που αναπτύχθηκε μεταξύ τους, έδωσε νέα έμπνευση στον Picasso για ξεχωριστές δημιουργίες, σύμφωνα με τον εγγονό του, Olivier Widmaier. Η γυναίκα αυτή, αναμφίβολα στάθηκε πηγή έμπνευσης για πολλά σχέδια και πίνακες, που έχουν θεωρηθεί ως το καλύτερο δείγμα από την καριέρα του, που έμεινε ζωντανή για οκτώ δεκαετίες.\nMarc Chagall, La branche de gui or Le rêve, Photograph: Sotheby’s London\nΗ θυελλώδης σχέση του Picasso με τη Marie- Thérèse κράτησε μέχρι το 1936 και μαζί έκαναν μια κόρη, τη Maya. Το πορτρέτο που θα τεθεί σε δημοπρασία στις 28 Ιουλίου, εκτιμάται στα 6,65 - 9,98 εκατομμύρια ευρώ. Μετά τον θάνατο του Picasso το 1973, το σπάνιο έργο πέρασε στον γιο του Picasso, Bernard και αγοράστηκε από ιδιώτη το 1986 ενώ παρέμεινε μακριά από τα μουσεία και το κοινό. Το 2018, η Tate Modern είχε διοργανώσει έκθεση με έργα που είχαν ως πηγή έμπνευσης την Marie-Thérèse Walter. Τα έργα εκείνης της περιόδου είχαν στο παρελθόν πωληθεί για δεκάδες εκατομμύρια.\nΗ δημοπρασία που θα γίνει στα τέλη του Ιουλίου, θα αναδείξει ένα έργο που συμπυκνώνει μέσα του, την ιστορία της ευρωπαϊκής avant- garde τέχνης του 20ου αιώνα.\nΠηγή κεντρικής φωτογραφίας: Guardian, Photograph: Sotheby’s London


23/09/2014 | 12:34\nΕΒΔΟΜΑΔΙΑΙΟ ΩΡΟΣΚΟΠΙΟ (22/9-28/9) ΚΡΙΟΣ (21/3-20/4)\nΤο ζώδιο σου αυτή την εβδομάδα λέει ότι οι φιλοδοξίες σου θα είναι αρκετά τονισμένες και θα έχεις μεγάλη αυτοπεποίθηση! Θα καταφέρεις αγαπητέ Κριέ να τελειώσεις όλα τα θέματα που σε απασχολούν μέχρι τώρα. Με τον Ερμή να βρίσκεται στο ζώδιο του Ζυγού, μέχρι τις 27 Σεπτεμβρίου, εσύ θα έχεις μεγάλη εύνοια. Ο προγραμματισμός που θα κάνεις θα είναι ουσιαστικός και θα καταφέρεις να ξεφύγεις από αρκετά αδιέξοδα.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9-28/9) ΤΑΥΡΟΣ (20/4-20/5)\nΗ νέα εβδομάδα ξεκινά με αρκετό άγχος για σένα που ανήκεις στο ζώδιο του Ταύρου! Θα υπάρξουν εντάσεις για διάφορα θέματα που προσπαθείς εδώ και καιρό να λύσεις. Υπάρχουν προσωπικές σου υποθέσεις που είναι στον αέρα, για το λόγο αυτό θα βάλεις το πόδι σου κάτω και θα διεκδικήσεις όλα αυτά που θέλεις και που σου αξίζουν άλλωστε. Με το Ταυρίσιο πείσμα σου – που είναι ένα από τα βασικά χαρακτηριστικά του ζωδίου σου – θα τα καταφέρεις!\nΕΒΔΟΜΑΔΙΑΙΟ ΩΡΟΣΚΟΠΙΟ (22/9-28/9) διδυμοσ (21/5-20/6)\nΤο ζώδιο σου αυτή την εβδομάδα φίλε μου Δίδυμε λέει ότι θα υπάρξουν πολλές και θετικές αλλαγές στη ζωή σου! Η περιέργεια, που είναι ένα από τα χαρακτηριστικά του ζωδίου σου, θα είναι αρκετά υψηλή αυτή την εβδομάδα και θα κάνεις σημαντικές νέες ανακαλύψεις! Είναι καιρός που πρέπει να αλλάξεις τον τρόπο που ζεις, να συναντήσεις νέους ανθρώπους και να αποκτήσεις καινούργιες εμπειρίες. Θα δεις μετά ότι πολλά πράγματα θα είναι καλύτερα.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9 – 28/9) ΚΑΡΚΙΝΟΣ (22/6-22/7)\nΈρχονται πολλές αλλαγές αυτή την εβδομάδα για σένα που ανήκεις στο ζώδιο του Καρκίνου! Κάποιες υποθέσεις που σε απασχολούσαν και ήταν προβληματικές, θα πάρουν εντέλει τον δρόμο που θέλεις εσύ! Η θετική σου προσέγγιση θα σε βοηθήσει να βρεις τις καλύτερες λύσεις για κάποια οικογενειακά ζητήματα που θα προκύψουν!\nΕΒΔΟΜΑΔΙΑΙΟ ΩΡΟΣΚΟΠΙΟ (22/9 – 28/9) ΛΕΩΝ (23/7-22/8)\nΟ δυναμισμός και η αποφασιστικότητα θα είναι μερικά από τα βασικά χαρακτηριστικά του ζωδίου σου για τη νέα εβδομάδα. Ο Άρης από το ζώδιο του Τοξότη σου δίνει σημαντικές ευκαιρίες αγαπητέ Λέοντα και σε βοηθά να δώσεις λύσεις σε πολλά θέματα που μέχρι τώρα έφερναν πίσω τα σχέδια σου! Οι χρήσιμες συμβουλές που θα σου δώσουν τις ημέρες αυτές τα κοντινά σου πρόσωπα, θα σε βοηθήσουν να υλοποιήσεις κάποιους στόχους σου!\nΕΒΔΟΜΑΔΙΑΙΟ ΩΡΟΣΚΟΠΙΟ (22/9 -28/9) ΠΑΡΘΕΝΟΣ (23/8-22/9)\nΝέες ευκαιρίες φέρνει αυτή η εβδομάδα για το ζώδιο σου αγαπητέ Παρθένε! Εσύ πρέπει να φροντίσεις να τις διακρίνεις και να τις εκμεταλλευτείς στο έπακρο! Οι πλανήτες σε ευνοούν και σε βοηθούν να έχεις καλή επικοινωνία με τον περίγυρό σου! Με την θετική αστρολογική επιρροή που δέχεσαι θα λύσεις πολλά θέματα που μέχρι τώρα μπορεί να είναι στάσιμα.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9- 28/9) ζυγοσ (23/9-22/10)\nΜία νέα εβδομάδα γεμάτη τρέξιμο και άγχος ξεκινά για σένα που ανήκεις στο ζώδιο του Ζυγού! Ωστόσο, η Νέα Σελήνη που πραγματοποιείται στο ζώδιο σου αυτή την Τετάρτη στις 24 Σεπτεμβρίου, θα σε βοηθήσει να κάνεις ένα καινούργιο ξεκίνημα! Για να το καταφέρεις αυτό, θα πρέπει να βάλεις ένα καλό πρόγραμμα στις δραστηριότητές σου και να προσέξεις περισσότερο τις αποφάσεις σου για να μην γίνουν λάθη που θα σε κάνουν να τρέχεις! Ο Ερμής μέχρι τις 27 Σεπτεμβρίου βρίσκεται στο ζώδιο σου και σε ευνοεί αρκετά. Φρόντισε λίγο παραπάνω τον εαυτό σου γιατί με τις τόσες υποχρεώσεις που έχεις τον έχεις παραμελήσει αρκετά.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9- 28/9) ΣΚΟΡΠΙΟΣ (23/10-21/11)\nΟ Ερμής κάνει την είσοδο του στο δικό σου ζώδιο αγαπητέ Σκορπιέ αυτή την Κυριακή και θα σε κάνει να δεις πολλές καταστάσεις με άλλο μάτι αγαπητέ Σκορπιέ. Ο δυναμισμός και η ενεργητικότητα που θα έχεις θα σε κάνουν να πάρεις σημαντικές αποφάσεις για θέματα που μέχρι τώρα σε προβληματίζουν. Αυτή την εβδομάδα λοιπόν τα άστρα σε ευνοούν να κάνεις τις αλλαγές που θέλεις και σύντομα θα δεις την επιτυχία να σου χαμογελάει.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9- 28/9) ΤΟΞΟΤΗΣ (22/11-21/12)Ο Άρης συνεχίζει την πορεία του στο δικό σου ζώδιο αγαπητέ Τοξότη αλλά και οι άλλοι πλανήτες δίνουν τις καλύτερες επιρροές τους ! Η καθημερινότητά σου βελτιώνεται και εσύ θα είσαι καλύτερα με τον περίγυρό σου! Θα τακτοποιήσεις μερικές υποθέσεις που ήταν στάσιμες μέχρι τώρα και θα νιώσεις ανακούφιση. Με έναν καλό προγραμματισμό θα μπορέσεις τώρα να ξεκινήσεις την υλοποίηση των σχεδίων σου.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9- 28/9) αιγοκερωσ (22/12-19/1)\nΗ νέα εβδομάδα θα είναι αρκετά καλή για το δικό σου ζώδιο αγαπητέ Αιγόκερε! Οι δραστηριότητες που θα έχεις θα είναι πολλές, όμως εσύ θα καταφέρεις να τις ολοκληρώσεις με επιτυχία! Φρόντισε να δεις μερικές καταστάσεις με περισσότερη χαλαρότητα για να μπορέσεις να τελειώσεις τις διάφορες υποθέσεις σου έτσι όπως θέλεις.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9 -28/9) ΥΔΡΟΧΟΟΣ (20/1-18/2)\nΤην εβδομάδα αυτή μπορείς να τα πας πολύ καλά σε όλες τις δραστηριότητες που έχεις αγαπητέ Υδροχόε. Ο Ερμής θα κάνει την είσοδο του στο ζώδιο του Σκορπιού την Κυριακή στις 28 Σεπτεμβρίου και η καθημερινότητά σου θα μπορέσει να γίνει αρκετά πιο όμορφη! Η επικοινωνία σου θα είναι στα ύψη της και θα μπορέσεις να λύσεις και πολλά θέματα που σε προβληματίζουν μέχρι τώρα.\nΕΒΔΟΜΑΔΙΑΙΟ ΩΡΟΣΚΟΠΙΟ (22/9 – 28/9) ιχθεισ (19/2-20/3)\nΗ νέα εβδομάδα θα έχει αρκετές εναλλαγές για το δικό σου ζώδιο αγαπητέ Ιχθύ! Οι ρυθμοί της καθημερινότητάς σου θα αλλάζουν διαρκώς, όμως από τις 28 του μήνα που ο Ερμής θα μπει στο ζώδιο του Σκορπιού, θα δεις επιτέλους τα γεγονότα να έρχονται ακριβώς όπως εσύ τα θέλεις! Οι εβδομαδιαίες δραστηριότητές σου θα είναι πολλές για αυτό φρόντισε να μην παραμελήσεις τον εαυτό σου, έχεις ανάγκη από περισσότερη ξεκούραση!\nΕπίσκεψη στο Νοσοκομείο Ζακύνθου από την Κράτσα\nΗ Ιθάκη στην εκπομπή «Η ζωή αλλιώς» στην ΕΡΤ1\nΒατόπουλος: Οι γιορτές θα είναι μοναχικές φέτος για να μην θρηνήσουμε θύματα\nΚατσιγιάννης: Να μας ενημερώσει τελικά ο βουλευτής εάν ψηφίστηκε η διάταξη για τα 4 στρέμματα της τροπολογίας Χατζιδάκη\nΊδρυμα Σταύρος Νιάρχος: Δωρεά δύο νέων ελικοπτέρων για αεροκομιδές


Life is a beach || Απολαύστε παραλία Γέρακα και πολύ Ζακυνθινό μαντολάτο α - Εφημερίδα Ημέρα, Ζάκυνθος.\nLife is a beach || Απολαύστε παραλία Γέρακα και πολύ Ζακυνθινό μαντολάτο α\nΑπό την Κεφαλλονιά ως την Πολύαιγο, το πολυφωτογραφημένο Σαρακήνικο της Μήλου, ως την ανεξερεύνητη παραλία της Χοντρούλας στη Ζακύνθο, το Life is a beach – #LiabTV αναζητά την παραλία με το πιο θετικό#vibe.\nTo #LiabTV αποτελείται από μια δυναμική ομάδα 4 Κρητικών, τους Χαρη Κιαγιαδακη, Αλεξανδρο Προκοπακη, Νίκο Μετζογιαννακη και Γιώργο Αλεφαντινο που έχει ως στόχο να δημιουργήσει τη μεγαλύτερη διαδικτυακή πλατφόρμα αποκλειστικά για παραλίες.\nΈνα travel story αφιερωμένο στις παραλίες, που δεν τελειώνει ποτέ και από το οποίο δεν θα μπορούσε να λείψει και το νησί της Ζακύνθου.\nΑυτή τη φορα τo #LiabTV ξεκινά με ανυπολόγιστης αξίας ετυμολογικές προσεγγίσεις από Μέτζο για την προέλευση του ονόματος Ζάντε (Τζάντε), με το οποίο είναι γνωστή διεθνώς η Ζάκυνθος. Μετά από ενδελεχή έρευνα στις μηχανές της google, ο Άλεξ βρήκε ότι το πιο πιθανό είναι πως η ονομασία Ζάντε προέρχεται από το «Ζα» που σημαίνει πολύ και το «Ντε» που σημαίνει λόφος, καθώς απ’ ό,τι φαίνεται το νησί είναι γεμάτο από λόφους. Κατά τους Βενετσιάνους η Ζάκυνθος ονομάζεται και Φιόρο του Λεβάντε, δηλαδή Άνθος της Ανατολής. Όχι, για να μην νομίζεις ότι είμαστε τίποτε άσχετοι. Συνεχίζουμε, λοιπόν, το πρόγραμμά μας με επίσκεψη σε ένα οικογενειακό εργαστήριο που παράγει, σύμφωνα με συνταγές 600 ετών, παραδοσιακό μαντολάτο, παστέλι, λουκούμι και μάντολες. Ο κ. Νικόλαος, λοιπόν, ιδιοκτήτης της Ζακυνθινής Απόλαυσης, μας ξεναγεί στο εργαστήρι και εξηγεί τη διαδικασία παρασκευής. Στο εργαστήριο μπορεί ο καθένας να έρθει και να παρακολουθήσει κάθε βήμα της παραγωγικής διαδικασίας αλλά και να βρει μια μεγάλη έκθεση με άλλα τοπικά προϊόντα όπως μέλι, κρασί, ελαιόλαδο, τυρί λαδοτύρι, αρώματα και αναμνηστικά δώρα. Φτάνουμε το λοιπόν στην παραλία του Γέρακα, που βρίσκεται νοτιοδυτικά του νησιού. Μια ακόμη παραλία, που προστατεύεται από το Θαλάσσιο Πάρκο Ζακύνθου, καθώς είναι από τα μέρη όπου η χελώνα Καρέτα καρέτα, που ο Μέτζο δεν συνάντησε ποτέ, γεννά τα αυγά της. Να ξέρεις ότι η ανθρώπινη παρουσία επιτρέπεται από τις 7 το πρωί έως και τη δύση του ηλίου. Αυστηρά όμως. Υπάρχουν ειδικοί κανονισμοί που ισχύουν για την προστασία της χελώνας. Η παραλία του Γέρακα έχει ζεστά και ρηχά νερά. Σε κοντινή απόσταση έχει μέρη να προμηθευτείς τα απαραίτητα για να στήσεις τη φάση σου στην παραλία, όπου έχει και κάμποσες ξαπλώστρες… σιγά μην λείπανε.


Για περαιτέρω πληροφορίες ή ερωτήματα αναφορικά με τους παραπάνω Ορους και Προϋποθέσεις ή για την άσκηση κάθε νόμιμου δικαιώματος αναφορικά με την επεξεργασία προσωπικών δεδομένων ο χρήστης μπορεί να απευθύνεται στην ITME LTD. τηλεφωνικώς στο 2107778890 ή μέσω email στο itmeltd@otenet.gr\nΑυτός ο δικτυακός τόπος εμπεριέχει υλικό το οποίο ανήκει στην εταιρεία ITME LTD. Αυτό το υλικό εμπεριέχει, τον σχεδιασμό, την διάταξη, την εμφάνιση, τα γραφικά, και τα κείμενα των ιστοσελίδων. Απαγορεύεται αυστηρά η αναπαραγωγή με οποιονδήποτε τρόπο του παραπάνω υλικού για εμπορικούς σκοπούς. Σε περίπτωση που θέλετε να χρησιμοποιήσετε μέρος του υλικού δεν έχετε παρά να μας ζητήσετε τηνέγγραφη άδειά μας.


Σοφία Φιλιππίδου - Η ζωή τρέχει από μόνη της | Σοφία Φιλιππίδου - Η ζωή τρέχει από μόνη της | noMIRACLEShere* | ΤΕΧΝΕΣ | Αποθήκη | LiFO\nΣοφία Φιλιππίδου - Η ζωή τρέχει από μόνη της\n11.2.2011 | 18:50\nΗ ηθοποιός Σοφία Φιλιππίδου μιλάει στη lifo και στον Πάνο Μιχαήλ για το θαύμα της ζωής και της επιβίωσης της Αυγής Λαφαζάνη της τυφλής ηρωίδας που ενσαρκώνει αυτή τη περίοδο στο Μικρό Παλλάς, για το ποτάμι της κρίσης που σαρώνει στο διάβα του δίκαιο και άδικο ενώ ο χρόνος περνάει και οι γόρδιοι δεσμοί δεν λύνονται, για το μικρό παιδί που κρύβει μέσα της.\nΚαι που αρνείται να μεγαλώσει.\nη παράσταση στην οποία πρωταγωνιστώ αυτόν το καιρό στο Μικρό Παλλάς προέκυψε ξαφνικά. Όλα άρχισαν το καλοκαίρι του 2010 . Η πρόταση ήρθε από τον Θοδωρή Αθερίδη και έλεγε να κάνω μια τυφλή φουρνάρισσα που θα έχω ένα σκύλο. Έναν σκύλο που σκηνικά θα τον ενσάρκωνε ο Θοδωρής. Δέχτηκα γιατί μου ήταν προκλητικό, απρόοπτο, δελεαστικό. Το έργο είναι παράξενο. Πέντε ήρωες,συναντώνται μέσα σ ενα φούρνο πίσω από μια τράπεζα και μέσα σε μια εβδομάδα μπλέκουν και ξεμπλέκουν τις ζωές και τις μοίρες τους. Λίγο αστυνομικό ριφιφί, λίγο δράμα, λίγο κωμωδία, λίγο μελό, λίγο παραμύθι, αλλού σουρεαλιστικό, αλλού ρεαλιστικό είναι σύγχρονο κι έχει την σφραγίδα του συγγραφέα του. Ενδιαφέρον, πολύ διασκεδαστικό και πολύ γελαστικό!\nΗ ηρωίδα που ενσαρκώνω η Αυγή Λαφαζάνη η τυφλή φουρνάρισσα- ζαχαροπλάστισσα είναι ένα θαύμα της ζωής και της επιβίωσης. Γνώρισε πολύ μικρή τον «έρωτα» στα 15 της όταν έπεσε πάνω σε ένα πολύ μεγαλύτερο της άντρα τον Ράινερ Μαρία έναν γερμανό φυσιοδίφη 42 ετών, κάπου στο Πήλιο όταν μάζευε μανιτάρια με τον σκύλο της τον Ιβάν. Έμεινε έγκυος, κράτησε το παιδί, το έδωσε για υιοθεσία στην Αθήνα, σε μια δασκάλα, γύρισε στο χωριό, οι γονείς της την υποψιαστήκαν, τα αρνήθηκε όλα, τυφλώθηκε από την λάμψη ενός κεραυνού στο δασός οι γονείς της την έδιωξαν από το σπίτι και κατέληξε στον φούρνο που την βρίσκουμε ως θεατές να βγάζει τα προς το ζην. Η Αυγή είναι μάλλον καλός άνθρωπος συνδεδεμένη με τη φύση και το διονυσιακό στοιχείο. Εξ ου και τη συναντάμε μέσα στα δάση του Πηλίου να ερωτεύεται. Αγαπάει τη ζωή και θυσιάζεται για ένα έρωτα, δεν υπακούει στους κοινωνικους κανόνες μάλλον από σεβασμό στη ζωή ή από αγνοία των κινδύνων. Πληρώνει με την όραση της τα ρίσκα της ή την «αμαρτία της» (εδώ μπαίνει και το ελληνοχριστιανικό πνεύμα περί αμαρτίας και τιμωρίας) και εν τέλει επιβιώνει και πετυχαίνει. Το πιο δύσκολο στον ρόλο μου, στην αναζήτηση αυτής της άλλης παράξενης τυφλής ζαχαροπλάστισσας ήταν εκτός απ' το να μάθω πως περπατάει, πως μιλάει και πως σκέπτεται κυρίως πως «βλέπει». Αυτό ήταν μια καινούργια για μένα ερμηνευτική ανακάλυψη γιατί προσπαθώντας να μη βλέπω «είδα» και «άκουσα» άλλα πράγματα. Άκουσα εμένα, δεν βλέπω τα ασήμαντα και ακούω και αισθάνομαι πια τα σημαντικά και ουσιώδη.\nΗ Αυγή λοιπόν είναι τυφλή σκληρή, έξυπνη, περήφανη, χαρούμενη με ένα παιδικό τρόπο, δίκαιη και κυρίως πεισματάρα. Το ότι κατορθώνει να επιβιώσει μέσα στην τυφλότητα της και να επιτύχει την κάνει ηρωίδα πρώτου μεγέθους, ένα μυθικό πρόσωπο,ένα παράδειγμα προς μίμηση. Βέβαια ο ρόλος σε ένα βαθμό έχει κάτι απ το αμερικανικό όνειρο όπου όλα είναι δυνατόν να συμβούν γιατί με τους όρους του παραμυθιού γίνονται τεράστιες υπερβάσεις και πετάγματα για να συνοψίσουν το θαύμα της ύπαρξης. Βέβαια κανένας ήρωας σε αυτό το έργο δεν είναι απόλυτα καλός ή απόλυτα κακός. Όπως και στην αληθινή ζωή.\nΠάντα είχα αυτήν την απορία αν οι άνθρωποι είμαστε μόνο καλοί ή μόνο κακοί. Εν τέλει νομίζω ότι οι άνθρωποι γεννιούνται με τον σπόρο του καλού και του κακού μέσα τους. Επειδή το ανθρώπινο είδος γεννιέται ανήμπορο να κάνει τα πρώτα του βήματα αυτόνομα όπως άλλα ζώα, έχει στην αρχή την ανάγκη των γονιών του. Σ’ αυτή τη φάση φανερώνεται, σκάει το καλό, το πρώτο του χαμόγελο (το κακό εντωμεταξύ κοιμάται ), βλέπουμε να ανθίζει η χαρά, η αθωότητα, η αφέλεια, η απορία, η «τρέλα». Αυτό που λέμε «παιδί». Αργότερα το παιδί περναει στα χέρια του σχολείου, της κοινωνίας, των δασκάλων, των φίλων…της αγοράς. Εκεί και απέναντι στην σκληρότητα μιας άτεγκτης πραγματικότητας ξυπνάει και το κακό. Σύμφωνα με τον μύθο ο άνθρωπος καλείται να διαλέξει. Στρέφεται είτε και οριστικά προς το καλό καταπιέζοντας το κακό μέσα του, είτε προς το κακό σκοτώνοντας (θυσιάζοντας) το «καλό». Και για απαντήσω πιο συγκεκριμένα οι άνθρωποι είμαστε κατά τη γνώμη μου μόνο καλοί ή μόνο κακοί και μόνο κάτω από μεγάλη πίεση κι αν σχιστεί το μυαλό μπορεί κάποιος να κάνει το κακό και μόνο αν ένας κακός άνθρωπος έρθει σε έσχατη ανάγκη μπορεί να αναζητήσει μάταια το πεθαμένο παιδί μέσα του.\nΓια να φτιάξω τον ρόλο δεν είχα στο μυαλό μου τίποτα. Δεν ήξερα τίποτα γι αυτή την μυστηριώδη ηρωίδα που έρχεται απ τα δάση του Πηλίου στην Αθήνα. Όλα τα ανέσυρα απ τη φαντασία μου (έχοντας υπόψιν μου πάντα το έργο). Βέβαια μελέτησα τη συμπεριφορά των τυφλών γενικά, όπως και τον τρόπο που καθορίζουν τα όρια τους. Από κει και πέρα ανακάλυψα εμπειρικά και ενστικτωδώς όλα τα υπόλοιπα. Εξ αλλού το θέατρο επιτρέπει τον αυτοσχεδιασμό και τη υπέρβαση. Σε κάποιες σουρεαλιστικές και άλλες ονειρικές σφαίρες υπάρχουν πράγματα που δεν τα χωράει ο νούς του ανθρώπου. Είναι χαρά μεγάλη του ηθοποιού να κάνει πηδήματα ή πετάγματα σε ονειρικά τοπία για να συναντήσει ένα θεατρικό πλάσμα που «έζησε» σε άλλο αφηρημένο και αόριστο χωροχρόνο. Είναι με λίγα λόγια μαγεία να συναντήσεις τον «άλλο» ή την «άλλη» που όμως και εν τέλει κατοικεί μέσα σου γιατί βγαίνει από μέσα σου.\nΤο θέατρο για μένα είναι τα πάντα ή σχεδόν τα πάντα. Αν εξαιρέσεις τις ώρες που ασχολούμαι με την πραγματικότητα και τις ανάγκες τις καθημερινότητας όλο τον άλλο χρόνο μου φτιάχνω θέατρο, κοστούμια, σκηνικά, διαβάζω, σκέπτομαι σχεδιάζω γύρω από το θέατρο, τη θεατρική φόρμα, το καινούργιο στο θέατρο. Το θέατρο είναι η άλλη μου πραγματικότητα είναι τα ταξίδια που δεν έκανα, οι έρωτες που δεν έζησα, τα παιδιά μου, είναι ένας τόπος αλλού… κάπου, που μου έδωσε την μεγάλη ευκαιρία να υπάρξω με την ιδιαιτερότητα μου, που αγκάλιασε το ταλέντο μου, που μου έδωσε την ευκαιρία να επικοινωνήσω με τον κόσμο και να καταφέρω μέσα απ τη θεατρική πράξη να διατυπώσω κάτι που να το καταλάβουν οι άλλοι. Αν το ζητούμενο είναι η επικοινωνία εγώ μπορώ να πω με βεβαιότητα ότι επικοινώνησα στο θέατρο.\nΗ τέχνη και τώρα και στο παρελθόν όπως και το θέατρο, είχε τη δύναμη να παρεμβαίνει. Το καλό θέατρο «παρεμβαίνει» στη ζωή σου στην αισθητική σου, στα γούστα σου, στη σκέψη σου, ανακατεύει τα συναισθήματα σου και σε πολύ ακραίες περιπτώσεις σε αναποδογυρίζει. Το στρατευμένο θέατρο σε άλλες εποχές μπορούσε να παρεμβαίνει κάνοντας και προπαγάνδα . Στην Ελλάδα η επιθεώρηση αν και έχει επικαιρικό χαρακτήρα, κάνει μικρές παρεμβάσεις κάπως πιο ανώδυνες. Πάντως το θέατρο που παρεμβαίνει για πολιτικές σκοπιμότητες αν δεν είναι ιδιοφυές γίνεται γραφικό . Σε σπάνιες περιπτώσεις μπορεί διατηρώντας τη μαγεία του να τα πει όλα και να ταράξει συνειδήσεις όπως στο σινεμά ας πούμε ο Όρσον Ουέλς με τον Πολίτη Κέιν.\nΤα πράγματα για μένα ήταν από πάντοτε και από παλιά πρίν να έρθει η κρίση δύσκολα. Πάντοτε ένοιωθα πως έσερνα ένα κάρο πάνω στις πέτρες. Τώρα με την κρίση αισθάνομαι τουλάχιστον ότι έχω και παρέα. Είμαστε και άλλοι που σέρνουμε τα κάρα πάνω στις πέτρες. Ένα καραβάνι με κάρα πάνω στις πέτρες. Είναι κάπως ποιητικό και πολύ μυητικό. Πάντοτε σε περιόδους κρίσεις κάτι λίγο αλλάζει περιοριζόμαστε ζούμε πιο συντηρητικά. Είμαστε κάπως επιφυλακτικοί. Κοιτάζουμε λοξά τον άλλον, διαλέγουμε τους φίλους μας, αρχίζουμε να στρεφόμαστε προς κάποιες παλιές μεθόδους επιβίωσης όπως μεταχειρισμένα ρούχα, παλιά παπούτσια, μεταποιήσεις, οικονομία στο φαί, στις εξόδου, θα φυτέψουμε και καμία ντομάτα στο χωριό και κάπως θα επιβιώσουμε ο λαός. Κάποιοι βέβαια θα βγουν απ το παιχνίδι άλλοι θα τρελαθούν κάποιοι πιο αδύναμοι θα αυτοκτονήσουν. Σαν χώρα νομίζω ότι μοιάζουμε με τον μεθυσμένο που ξύπνάει μετά το πάρτι στην τουαλέτα ενός ξένου σπιτιού και τον σκουντάει ο ιδιοκτήτης για να του καθαρίσει το σπίτι.\nΒέβαια δεν έχω αυταπάτες πως θα αλλάξουμε δέρμα ως κοινωνία τόσο εύκολα. Αυτό θα μας πάρει πολλά χρόνια. Εξ ανάγκης θα αλλάξουμε ταυτότητα . Δεν νομίζω ότι έχουμε τη δύναμη, τον χρόνο, την πολυτέλεια, τη γνώση, να κοιτάξουμε μέσα μας, άσε που αυτό είναι και επίπονο. Τώρα η προτεραιότητα είναι το μεροκάματο και η επιβίωση. Άμα κανείς πρέπει να δουλεύει τόσο σκληρά για να βγάζει ένα πενιχρό μεροκάματο δεν έχει την πολυτέλεια να κάνει και «ταξίδια» αυτογνωσίας. Εξ άλλου η ζωή τρέχει από μόνη της, το ποτάμι κυλάει κίτρινο και παχύ απ τη σαβούρα και τα τουμπανισμένα πτώματα.Το ζητούμενο είναι να μη πνίγουμε και να μη παρασυρθούμε μέσα σε αυτόν τον υπαρξιακό πολτό. Ο μύθος του «γόρδιου δεσμού» λέει ότι οι ηγέτες δεν κάθονται πάνω από άλυτους κόμπους με ανοιχτό το στόμα. Παίρνουν το σπαθί και κόβουν τους κόμπους. Εδώ χρειάζεται χειρουργείο, αίμα και πόνο. Ίσως κάποια μελή που έχουν γάγγραινα να πρέπει να κοπούν για να σωθεί το υπόλοιπο σώμα. Είμαστε διατεθειμένοι να κόψουμε κάτι; Δεν ξέρω.\nΗ γενιά της μεταπολίτευσης βέβαια έβλαψε και την Συρία αλλά και τα παιδιά της. Μας δίδαξε ότι αγωνιζόμαστε για να μπούμε στα πράγματα με λύσσα και μετά τα διαχειριζόμαστε με λυσσαλέα ιδιοτέλεια. Αυτό ήταν το μεγάλο αρνητικό μάθημα αυτής της γενιάς. Το ίδιο δίδαξε και στα παιδιά της. Για αυτό το λόγο έχουμε κι αυτά τα αποτελέσματα. Ποιος θα βγάλει τελικά το φίδι απ την τρύπα που έμεινε μέσα στη τρύπα του κι έγινε θηρίο; Άντε τώρα να βρούμε τον ήρωα ή τον Άγιο που θα σκοτώσει το θηρίο. Το διαδίκτυο ίσως αλλάξει τα πράγματα, είναι ένα παράθυρο στο παγκόσμιο χωριό. Δέχεται πολλές επικρίσεις αλλά η θέα είναι συναρπαστική. Η πληροφορία δεν έτρεχε ποτέ με αυτές της ταχύτητες. Το βλέπω τώρα και με τα γεγονότα στην Αίγυπτο. Το ηλεκτρονικό σύννεφο είναι ο ουρανός που ονειρευόμουν και τον βρήκα στο διαδίκτυο. Είναι ο λαβύρινθος ενός παραμυθιού που μου αρέσει να περπάταω. Πάντως καλού- κακού χρειάζεται και το νήμα της γνώσης για να μπορείς να ξεφεύγεις από αγκυλώσεις, εγκλωβισμούς και εμμονές.\nΈχω κάνει πολλά λάθη τα οποία με διαμόρφωσαν. Ούτε μπορώ να φανταστώ τον εαυτό μου πως θα ήταν χωρίς λάθη. Ακόμη όταν κοιτάζω πίσω μου βλέπω μορφές του εαυτού μου (παιδί, κοπέλα, γυναίκα) και προσπαθώ να τις κατανοήσω και να τις αγαπήσω. Καμιά φορά μου είναι άγνωστες και ακατανόητες άλλοτε πάλι τις αγαπώ και τις καταλαβαίνω. Πάντως ακόμη δεν είμαι έτοιμη να κολλήσω τα layers όπως κάνουν στο photoshop και να φτιάξω μια ολοκληρωμένη εικόνα του εαυτού μου που μπορεί να δημοσιευτεί. Δεν έχω πρόσωπα στα οποία να αισθάνομαι υποχρεώση. Τι θα πει υποχρέωση; Ότι παίρνεις δίνεις σ αυτόν τον παλιόκοσμο. Χρωστάω μόνο στους πεθαμένους ευγνωμοσύνη για το έργο που άφησαν πίσω τους και μάλιστα χωρίς να ζητάνε και πνευματικά δικαιώματα. Η ζωή θα ήταν αφόρητη αν δεν μας έκλεινε το μάτι η ανθρωπινή δημιουργικότητα και η τέχνη.\nΔεν υπάρχει άνθρωπος που να μην έχει βιώσει την ματαιοδοξία και να μη το έχει πληρώσει ακριβά. Είναι μέσα στο παιχνίδι της ζωής «θα ανεβώ τις καρδιές των ανθρώπων για ένα τελευταίο λιθοβολισμό» γράφει στο ποίημα ρόδινος θάνατος ο παππούς του σουρεαλιστικού κινήματος Αντρέ Μπρετόν. Το πιο ακραίο πράγμα που έχω κάνει μέχρι τώρα στη ζωή μου νομίζω πως είναι που κατέβηκα στην Αθήνα μονή μου να κάνω θέατρο. Άντεξα και ακόμη αντέχω. Πάντα υπήρχαν κάποιες χαραμάδες στο σύστημα για να μπορούν να διεισδύουν κάπως πιο ευαίσθητα και παράξενα πειραματικά, ποιητικά άτομα τα οποία έχουν τις ιδιότητες του νερού και εισχωρούν χωρίς να γνωρίζεις ποτέ σε ποιον τοίχο θα εκδηλωθεί η ποιητική τους υγρασία και επίδραση.\nΝομίζω ότι περισσότερα πράγματα κερδίζει ένας καλλιτέχνης από την αποτυχία. Η επιτυχία μπορεί να σε μεθύσει και να κάνεις όλα τα λάθη μαζεμένα. Ενώ η αποτυχία σου δίνει το χρόνο να σκεφτείς να ξαναδείς τα πράγματα και τον εαυτό σου και να ξαναδοκιμάσεις με καλύτερες προυποθέσεις και σε άλλες βάσεις. Εγώ είμαι συναισθηματικό ζώο αλλά έχω και ένα δυνατό ένστικτο το οποίο εμπιστεύομαι και με προφυλάσσει από συναισθηματικούς εγκλωβισμούς και απάτες. Το ταλέντο είναι ένα απίστευτο χάρισμα με μεγάλη δυναμική να σε πάει στον ουρανό η στην κόλαση. Πολλές φόρες σου βάζει το φωτοστέφανο του αγίου, αλλά άλλοτε γίνεται μανδύας για να κρύψει μαύρες και άρρωστες ψυχές.\nφωτό Πάνος Μιχαήλ\nΑποφεύγω να σκέπτομαι τον χρόνο που περνάει. Εξάλλου η μεγαλύτερη σεναριογράφος που είναι η ιδία η ζωή παίζει με τον χρόνο των ανθρώπων σαν τη γάτα με το ποντίκι. Εγώ καταφεύγω στα όνειρα μου και φτιάχνω μιαν άλλη παράλληλη ζωή χωρίς τον παράγοντα χρόνο (όπως τον ξέρουμε) και έτσι ξορκίζω τον φόβο μου. Δε ξέρω αν έχω ωριμάσει με το πέρασμα του χρόνου. Θα έλεγα πως μεγαλώνω. Μεγαλώνω αφήνοντας το παιδί που κρύβεται μέσα μου (το παιδί που όλοι κρύβουμε μέσα μας) να μικραίνει αντί να το σκοτώνω. Γιατί καμιά φορά είμαστε αναγκασμένοι για να προχωρήσουμε στη ζωή να το θυσιάσουμε το παιδί και να το σκοτώσουμε. Εγώ νομίζω πως οι άνθρωποι που σκοτώνουν το παιδί μέσα τους είναι δυστυχισμένοι άνθρωποι και έχουν κάνει λάθος να το θυσιάσουν. Όσον με αφορά δίνω μεγάλο αγώνα να κρατήσω ζωντανό αυτό το παιδί απ' το οποίο εμπνέομαι, το οποίο αγαπαώ και προστατεύω γιατί μου δίνει χαρά, οξυγόνο, τροφοδοτεί τη φαντασία μου, την δημιουργικοτητά μου, την εμπνευσή μου.\nΜου συμβαίνει όμως αυτό το παιδί που κρύβω μέσα μου όσο εγώ μεγαλώνω αυτό όλο και να μικραίνει άρα η ευθύνη μου απεναντί του γίνεται πιο μεγάλη και για να είμαι και ειλικρίνης τώρα, αυτό το παιδί μέσα μου επειδή μεγάλωσα αρκετά και ωρίμασα\nόπως λές κι εσύ, αυτό έγινε 3 χρονών. Λοιπόν τώρα εμπνέομαι από ένα παιδί 3 χρονών, αθώο, γλυκό, παχουλούτσικο, με σγουρά μαλλάκια, με απορημένα ματάκια που μου χαμογελάει, κουνάει τα χεράκια του και θέλει γάλα και είναι τρυφερό, απροστάτευτο και έχω μεγάλη ευθύνη απεναντί του, πολύ μεγάλη ευθύνη. Θα πάρει όλη την αγάπη που έχω και θα μου δώσει όλη την αθωότητα, την άγνοια, την περιέργεια και την απορία που χρειάζομαι. Δεν είναι υπέροχο;\nΒαγγέλης Μακρής 11.2.2011 | 19:46\nΌτι πιο δυνατό διάβασα σήμερα.Μπράβο\nπαναγιώτης ιωαννίδης 15.2.2011 | 14:58\nκαλησπέρα και συγγνώμη γιά την κατάχρηση των σχολίων σου:\nδιαμαρτυρία για την επίθεση στο θέατρο τέχνης, αθήνα, 4.2.2011


Ήττα εκτός προγράμματος για τον Πύρασο, 2-3 από τον Διγενή Νεοχωρίου - Magnesia News\nΑρχική Sports Slider Ήττα εκτός προγράμματος για τον Πύρασο, 2-3 από τον Διγενή Νεοχωρίου\nΔημοσιεύθηκε 22/05/2022 18:59\nΣε ένα παιχνίδι όπου στα πρώτα 13 λεπτά δέχθηκε τρία τέρματα, ο Πύρασος έκανε την πρώτη ήττα στα μπαράζ της ανόδου στη Γ’ Εθνική, χάνοντας με 2-3 από τον Διγενή Νεοχωρίου στο γήπεδο\nΠ. Μαγουλάς». Ο Διγενής με το τρίποντο αυτό έπιασαν τον Πύρασο στους εφτά βαθμούς συγκομιδή σε τέσσερις αγώνες κι έβαλαν «φωτιά» στη συνέχεια των μπαράζ. Επόμενη αγωνιστική υποχρέωση για την ομάδα της Νέας Αγχιάλου, είναι την ερχόμενη Τετάρτη με τον πρωτοπόρο Μακεδονικό Φούφα, στο γήπεδο «Π. Μαγουλάς».\nΤα γκολ έπεφταν βροχή στο πρώτο 20λεπτο του αγώνα, με τον Διγενή να ρίχνει την πρώτη προειδοποιητική βολή με τον Αλεξίου στο 3’. Ο Μιχόπουλος σε μία φάση που φαινόταν να ελέγχει, γύρισε χλιαρά τη μπάλα προς τον Κεφαλά, με τον Αλεξίου να την προλαβαίνει και να κάνει το ψηλοκρεμαστό πλασέ προ του κίπερ του Πυράσου, με τη μπάλα –βασανιστικά- να καταλήγει στα δίχτυα, παρά την προσπάθεια του Ρακή να απομακρύνει πριν αυτή περάσει τη γραμμή του τέρματος. Ο Πύρασος απάντησε στο 6’ με τον Ζάχο να κάνει τη σέντρα, τον Αραπίτσα να πιάνει την κεφαλιά από το ύψος της μικρής περιοχής και να στέλνει τη μπάλα στην αριστερή πλευρά του Ράπτη, παρά την προσπάθεια του κίπερ του Διγενή να αποσοβήσει την ισοφάριση.\nΣτην επόμενη ακριβώς φάση, η ομάδα των Τρικάλων πήρε και πάλι προβάδισμα με τον Παπαδόπουλο να κάνει την προβολή και να στέλνει τη μπάλα στην απέναντι γωνία, μετά από σέντρα του Αλεξίου από τα αριστερά, για το 1-2. Στο 13’ ο Διγενής Νεοχωρίου πήρε προβάδισμα δύο τερμάτων με τον Αλεξίου να κάνει το σουτ μέσα από την περιοχή, μετά από εκτέλεση φάουλ του Φωτίκα από αριστερά, «γράφοντας» το 1-3. Πέντε λεπτά αργότερα ο Πύρασος μείωσε σε 2-3 με κεφαλιά του Βλάχου στην αριστερή γωνία της εστίας των φιλοξενούμενων, μετά από σέντρα του Παπαδόπουλοε από αριστερά.\nΣτο 44’ ο Αγιασιώτης έγινε αποδέκτης της μπάλας έξω από την περιοχή, μετά από «στρώσιμο» του Βλάχου, με το δυνατό σουτ που επιχείρησε να εξουδετερώνει με γροθιές ο Ράπτης.\nΣε όλο το δεύτερο ημίχρονο ο Πύρασος είχε την πρωτοβουλία των κινήσεων μέσα στις τέσσερις γραμμές του γηπέδου, ήταν πιεστικός, κυκλοφόρησε την μπάλα, προσπαθώντας κυρίως από τα δεξιά, προσπαθώντας να εκμεταλλευθεί την εκρηκτικότητα του Αραπίτσα. Θα πρέπει να σημειώσουμε ότι σε όλο το δεύτερο 45λεπτο, ο τερματοφύλακας του Πυράσου ήταν …θεατής στον αγώνα, μιας και δεν ακούμπησε ούτε μία φορά τη μπάλα, δείγμα της πίεσης που άσκησε η ομάδα του Γιάννη Σιαμέτη.\nΣτο πέμπτο λεπτό της επανάληψης ο Παπαδόπουλος θα βγάλει τη σέντρα από αριστερά, ο Βλάχος θα πάρει την κεφαλιά πηδώντας πιο ψηλά από τον προσωπικό του αντίπαλο, αλλά η μπάλα θα περάσει λίγο πάνω από το οριζόντιο δοκάρι της εστίας του Ράπτη. Στο 59’ ο Αραπίτσας θα κάνει τη σέντρα από δεξιά, στο πρώτο δοκάρι ο Βλάχος θα πάρει την κεφαλιά, αλλά η μπάλα θα περάσει παράλληλα με την εστία και τους αμυντικούς του Διγενή να απομακρύνουν τον κίνδυνο.\nΑκριβώς στα μέσα του δεύτερου ημιχρόνου, στο 67’, ο Αγιασιώτης εκτέλεσε φάουλ από τα αριστερά, ο νεοεισελθόντας Καραγιώργος στο πίσω δοκάρι θα πάρει την κεφαλιά, με τη μπάλα να περνάει δίπλα από το δοκάρι, σε μία ακόμα χαμένη ευκαιρία για τους γηπεδούχους.\nΣτο 76’ ο Αγιασιώτης εκτέλεσε κόρνερ από αριστερά, ο Ροτζέριο έπιασε την κεφαλιά από τη γωνία της μικρής περιοχής προς τα πίσω, με τη μπάλα να καταλήγει άουτ, δίπλα από το πίσω δοκάρι.\nΣτο 81’ ο Καραγιώργος με ωραίο φαλτσαριστό σουτ έξω από την περιοχή, απείλησε την εστία του Ράπτη, με τη μπάλα να περνάει δίπλα από την δεξιά συμβολή των δοκών.\nΣτο 90’ ο Καραγιώργος από πλάγια αριστερά έκανε το σουτ με καλές προϋποθέσεις, αλλά η μπάλα πέρασε απελπιστικά άουτ, πάνω από το οριζόντιο δοκάρι.\nΣτο 94’ ο Οικονόμου με κεφαλιά από το ύψος της μικρής περιοχής, η μπάλα πέρασε ελάχιστα εκατοστά πάνω από το οριζόντιο, κάτι που έγινε και μετά από λίγα δευτερόλεπτα σε κεφαλιά του Παπαδόπουλου. Στο 95’ ο Βλάχος με ακόμα μία κεφαλιά έστειλε τη μπάλα δίπλα από το δεξί κάθετο δοκάρι.\nΠύρασος (Γ. Σιαμέτης): Κεφαλάς, Μιχόπουλος, Παπαδόπουλος, Ρακής, Αγασιώτης, Αραπίτσας, Βλάχος, Κατής, Ζάχος, Δημητριάδης (74’ Οικονόμου), Ροτζέριο.\nΔιγενής Νεοχωρίου (): Ράπτης, Τσιγαρίδας, Ξανθός, Σταμέκος, Καραμούζης, Φωτίκας, Αυγέρης, Παπαδόπουλος, Παναγιωτάκης, Βαρναβίδης (80’ Τσακμάκης), Αλεξίου (89’ Τέλλιος).


Αυτοκινητόδρομος οριστικά το τμήμα Χανιά-Ηράκλειο\nΑρχική/ΚΡΗΤΗ/Αυτοκινητόδρομος οριστικά το τμήμα Χανιά-Ηράκλειο\nΟριστικά το τμήμα Χανιά-Ηράκλειο πρόκειται να κατασκευαστεί στον ΒΟΑΚ ακολουθώντας την μέθοδο της παραχώρησης. Αυτό προκύπτει από την πρόσκληση που απηύθυνε η Γενική Γραμματεία Υποδομών σε τρεις εταιρείες προκειμένου μέσα από τη διαδικασία της διαπραγμάτευσης να επιλεγεί στις 21 Αυγούστου ο χρηματοοικονομικός Σύμβουλος για τον Διεθνή Διαγωνισμό για την «Μελέτη, Κατασκευή, Χρηματοδότηση, Λειτουργία, Συντήρηση και Εκμετάλλευσης του τμήματος του ΒΟΑΚ Χανιά-Ηράκλειο».\nΌπως αναφέρουν πηγές του Υπουργείου Υποδομών στο ypodomes.com γίνονται εντατικές επαφές με την Ευρωπαϊκή Τράπεζα Επενδύσεων (ΕΤΕπ) με σκοπό να εξασφαλιστεί η οικονομική στήριξη του έργου. Πάντως όπως αναφέρεται στην σχετική απόφαση «το υπόψη έργο θα προωθηθεί προς υλοποίηση με κύρια χρηματοδότηση από κεφάλαια που θα εξασφαλίσει ο οικονομικός φορέας στον οποίο θα ανατεθεί η σύμβαση».\nΕρώτημα παραμένει ο τρόπος λειτουργίας του δρόμου σε σχέση με την οικονομική βιωσιμότητα του σχήματος που θα αναλάβει. Ένα από τα ισχυρότερα σενάρια είναι η ύπαρξη της «βινιέτας», ενός συστήματος διοδίων με χρονική διάρκεια και όχι χιλιομετρική. Οριστικές αποφάσεις αναμένονται.


Θεμελιώδεις αρχές, όπως η αναδιανομή πόρων από τους ευπορότερους προς τους ασθενέστερους, η άμβλυνση των κοινωνικών ανισοτήτων με γνώμονα την κοινωνική δικαιοσύνη και η κάλυψη των κοινωνικών αναγκών παρέμειναν διαχρονικά ανεκπλήρωτες. Η διαμόρφωση ενός συστήματος κοινωνικής προστασίας με πολλαπλές παθογένειες και ελλείψεις οδήγησε σε αποτυχία κάλυψης αρκετών πληθυσμιακών ομάδων για πολλές δεκαετίες, ακόμα και σήμερα. Συχνά, μάλιστα, οι κοινωνικές ομάδες που έμεναν εκτός της ασπίδας του κοινωνικού κράτους ήταν εκείνες που είχαν μεγαλύτερη ανάγκη από την υποστήριξή του. Τα πολλαπλά κενά της κρατικής κοινωνικής πολιτικής υποκαταστάθηκαν από μορφές παραδοσιακής αλληλεγγύης με πιο εμβληματική αυτή του θεσμού της οικογένειας. Η ελληνική οικογένεια αποτέλεσε διαχρονικά ένα κοινωνικό σωσίβιο, το οποίο απορρόφησε πολλαπλούς κοινωνικούς κραδασμούς. Φιλανθρωπικές και εκκλησιαστικές δράσεις συμπλήρωναν αυτό το ιδιόμορφο φάσμα κοινωνικής φροντίδας με εμφανή στοιχεία ιεραρχικής αντίληψης και κοινωνικού ελέγχου.\nΤα κοινωνικά δικαιώματα τοποθετήθηκαν ασθενικά και καθυστερημένα στην ιδιότητα του πολίτη, ενώ και τα ατομικά και πολιτικά δικαιώματα πέρασαν από σημαντικές τρικυμίες μέχρι να φτάσουν στη στεριά της αστικής δημοκρατικής ομαλότητας. Απόρροια της ισχνής επίδρασης των κοινωνικών δικαιωμάτων ήταν η διαμόρφωση ενός κατακερματισμένου συστήματος κοινωνικής ασφάλειας (social security system) με έντονες ανισότητες διαμέσου διαφορετικών επαγγελματικών ομάδων με διαφοροποιημένη πολιτική επιρροή και προνομιακή μεταχείριση. Τη μερίδα του λέοντος καταλάμβαναν οι δαπάνες για το σύστημα κοινωνικής ασφάλισης, ενώ το σύστημα κοινωνικής πρόνοιας παρέμεινε τόσο περιθωριοποιημένο πεδίο, όσο σχεδόν και οι αποδέκτες του.\nΗ αφετηρία της θεμελίωσης κρατικών θεσμών κοινωνικής πολιτικής στη χώρα μας συναντάται στον ελληνικό μεσοπόλεμο μέσα από ένα εγχείρημα αστικού εκσυγχρονισμού, περιορισμού των κομμουνιστικών ιδεών και διαχείρισης δυσθεώρητων κοινωνικών προβλημάτων, όπως το προσφυγικό. Προηγουμένως η αποσπασματική ίδρυση σωματείων αλληλοβοήθειας, όπως για παράδειγμα των ναυτικών, παρατηρείται από τον 19ο αιώνα όπου όμως διέπονται από περιορισμένο βεληνεκές. Επιφανέστερη κοινωνική μεταρρύθμιση στον ελληνικό μεσοπόλεμο είναι η εισαγωγή του θεσμού των κοινωνικών ασφαλίσεων. Η πρώτη σημαντική κρατική παρέμβαση σημειώθηκε με τον Ν. 2868/1922 όπου θεσπίστηκε η υποχρεωτικότητα της κοινωνικής ασφάλισης στους υπαλλήλους των αστικών περιοχών, σε μια χρονική περίοδο όπου η πλειοψηφία του πληθυσμού απασχολούνταν στην ύπαιθρο, εγκαινιάζοντας ταυτόχρονα μια κουλτούρα πολυδιάσπασης των ασφαλιστικών ταμείων. Δέκα χρόνια αργότερα, με τους Ν. 5733/1932 και Ν. 6298/1934, επιδιώχθηκε η ενοποίηση της ασφαλιστικής πολιτικής μέσω της σύστασης του Ιδρύματος Κοινωνικών Ασφαλίσεων (Ι.Κ.Α.) το οποίο εν τέλει λειτούργησε το 1937, επί δικτατορίας Ιωάννη Μεταξά. Οι βασικές αρχές του Ι.Κ.Α. ήταν επηρεασμένες από την προσέγγιση του προτύπου Μπίσμαρκ.\nΗ ανάπτυξη μέτρων κοινωνικής πρόνοιας, την ίδια περίοδο, ήταν εξαιρετικά περιορισμένη σε μια χώρα με διευρυμένα προβλήματα φτώχειας και περιθωριοποίησης. Η σύσταση του Πατριωτικού Ιδρύματος Κοινωνικής Προστασίας και Αντιλήψεως (ΠΙΚΠΑ) το 1914 ή η διοργάνωση ορισμένων δράσεων κοινωνικής αρωγής για θύματα πολέμου, ανάπηρους, χήρες και ορφανά αποτελούν τα κύρια σημεία. Σημαντικότερη στιγμή της κοινωνικής πρόνοιας στον ελληνικό μεσοπόλεμο, από κάθε άποψη, ήταν η επείγουσα διαχείριση των προσφύγων της Μικράς Ασίας. Το Υπουργείο Υγιεινής, Πρόνοιας και Αντιλήψεως και η στοχευμένη σύσταση της επιτροπής αποκατάστασης προσφύγων (Ε.Α.Π.), με τη συνδρομή της Κοινωνίας των Εθνών, επεδίωξαν να δώσουν, σε μια χώρα με ανύπαρκτες κοινωνικές και στεγαστικές υποδομές, άμεσες λύσεις σε ένα κατεπείγον κοινωνικό πρόβλημα. Παράλληλα, η απόπειρα του Βενιζέλου για τη σύσταση ενός εθνικού συστήματος υγείας, εν μέσω της επιδημίας του Δάγκειου Πυρετού, μπλοκαρίστηκε από αντιπολιτευτικές και συντεχνιακές αντιδράσεις στερώντας από τη μεσοπολεμική ελληνική κοινωνία την επίτευξη ενός σημαντικού βήματος κοινωνικής προόδου. Τα χρόνια που θα ακολουθούσαν, παρά τις σημαντικές διαβαθμίσεις, δεν ξέφυγαν αξιοσημείωτα από την ασταθή λογική που θεμελιώθηκε στον ελληνικό μεσοπόλεμο.\nΣε αυτή την κοινωνικοπολιτική συγκυρία, επελέγη η διαμόρφωση ενός ιδιότυπου κοινωνικού σχηματισμού βασιζόμενου στη μικρή ιδιοκτησία και την αποφυγή προλεταριοποίησης των εργατικών στρωμάτων. Η ασφυκτική αποτροπή κοινωνικών διεκδικήσεων δεν προσέφερε μεγάλα περιθώρια αναπνοής στην κοινωνική πολιτική σε ένα καθεστώς, ούτως ή άλλως, καχεκτικής δημοκρατίας. Αυτή η κατεύθυνση ευνοήθηκε από τους χαμηλούς ρυθμούς εκβιομηχάνισης και, ευρύτερα, από το σχήμα εξάρτησης από τα μητροπολιτικά κέντρα αντανακλώντας τις αρνητικές επιπτώσεις της καπιταλιστικής ανάπτυξης στις χώρες της Περιφέρειας.\nΜέχρι τη μεταπολίτευση, οι περιορισμένες κοινωνικές μεταρρυθμίσεις, όπως ο Ν. 1846/1951, αναδείκνυαν τη σαθρή βάση του ασφαλιστικού συστήματος που εκ γενετής παρήγαγε δημοσιονομικά ελλείμματα. Με τον Ν. 4169/1961, τέσσερις δεκαετίες έπειτα από τη θεμελίωση των κοινωνικών ασφαλίσεων, θεσμοθετήθηκε η ασφαλιστική κάλυψη των αγροτών μέσω της σύστασης του Οργανισμού Γεωργικών Ασφαλίσεων (Ο.Γ.Α.) με χρηματοδότηση από τη γενική φορολογία. Παράλληλα, άλλες παρεμβάσεις στο πεδίο της κοινωνικής πρόνοιας διαποτίστηκαν από τη λογική της φιλανθρωπίας και μιας θρησκόληπτης ηθικής με έντονα στοιχεία κοινωνικού στιγματισμού.\nΗ αποκατάσταση της αστικής δημοκρατίας, κατά τη μεταπολίτευση, αποτέλεσε τομή για τη σύγχρονη ιστορία του τόπου μας. Ταυτόχρονα, συμβόλισε και τη σπουδαιότερη ανάταση της κοινωνικής πολιτικής, μέχρι τις μέρες μας, κάτι που όμως δεν συνυφάνθηκε με τάσεις εξορθολογισμού των δομικών στρεβλώσεών της. Η αποκατάσταση των πολιτικών δικαιωμάτων οδήγησε, σύντομα, και σε μια ορισμένη μορφή εκπλήρωσης και των κοινωνικών δικαιωμάτων. Η εκλογική νίκη του Πανελλήνιου Σοσιαλιστικού Κινήματος (ΠΑ.ΣΟ.Κ.) το 1981 σηματοδότησε την ικανοποίηση ουσιαστικών κοινωνικών αιτημάτων και την επέκταση του κοινωνικού κράτους για την κάλυψη νευραλγικών κοινωνικών αναγκών. Η ίδρυση του Εθνικού Συστήματος Υγείας (Ε.Σ.Υ), η χρηματική και πληθυσμιακή διεύρυνση του συστήματος κοινωνικής ασφάλειας, η βελτίωση της εργατικής νομοθεσίας, ο Νόμος Πλαίσιο Κλάδη-Πανούση για τον εκδημοκρατισμό της Ανώτατης Εκπαίδευσης, η μεταρρύθμιση του οικογενειακού δικαίου, υπήρξαν ορισμένες από τις υψηλότερες κορυφές που κατέκτησε η κοινωνική πολιτική στην Ελλάδα.\nΑντίθετα, η εκτροφή φαινομένων πολιτικής διαφθοράς και πελατειακών σχέσεων μεταξύ υψηλών κυβερνητικών κλιμακίων και οικονομικών ελίτ, ο δημοσιονομικός εκτροχιασμός των ασφαλιστικών ταμείων - συχνά μέσω της υφαρπαγής αποθεματικών τους από το ίδιο το κράτος - η έντονη ανισότητα στην απόλαυση κοινωνικών παροχών εις όφελος των ισχυρών επαγγελματικών ομάδων και εις βάρος εκείνων που τις είχαν μεγαλύτερη ανάγκη, στέρησαν την περίοδο ακμής του κοινωνικού κράτους στη χώρα μας τη δημιουργία ενός βιώσιμου και μακροπρόθεσμου συμβολαίου κοινωνικής δικαιοσύνης με σεβασμό στην ιδιότητα του πολίτη.\nΚατά τις τελευταίες τρεις δεκαετίες η εγχώρια κοινωνική πολιτική οδηγήθηκε σε μια τάση σύγκλισης με το ευρωπαϊκό κοινωνικό μοντέλο μέσα από το ευρύτερο εγχείρημα της διαδικασίας της ευρωπαϊκής ολοκλήρωσης. Η πορεία αυτή εκτυλίχθηκε με διαβαθμίσεις άλλοτε ηπιότερων, αλλά μεθοδικών, εκπτώσεων στην κοινωνική προστασία και άλλοτε με βίαιο και απότομο τρόπο. Η τριετής διακυβέρνηση της Νέας Δημοκρατίας υπό την πρωθυπουργία του Κωνσταντίνου Μητσοτάκη επεδίωξε να θέσει το ελληνικό κράτος στη τροχιά της νεοφιλελεύθερης κυριαρχίας. Αυτή η πολιτική σήμανε, μεταξύ άλλων, τη γενικευμένη απόπειρα περικοπών στο κοινωνικό κράτος με επίκεντρο την ασφαλιστική μεταρρύθμιση του 1992, καθώς και μια σειρά ιδιωτικοποιήσεων δημόσιων υποδομών.\nΗ οκταετία της σοσιαλδημοκρατικής διακυβέρνησης Σημίτη (1996-2004) ταυτίστηκε με το σχέδιο του κρατικού εκσυγχρονισμού, την είσοδο της χώρας μας στην Οικονομική Νομισματική Ένωση (Ο.Ν.Ε.) και, ευρύτερα, τον ενστερνισμό των αξιών που καλλιεργήθηκαν στους κόλπους της Ευρωπαϊκής Ένωσης. Η επίδραση αυτών των ευρύτερων επιδιώξεων στην άσκηση κοινωνικής πολιτικής ήταν σημαντική. Αφενός, ένα φάσμα παρεμβάσεων για τον σεβασμό της ετερότητας, όπως η εξάλειψη έμφυλων, φυλετικών και θρησκευτικών διακρίσεων, επηρεάστηκε έντονα από τον εξευρωπαϊσμό των κοινωνικών πολιτικών. Αφετέρου, ο ενστερνισμός των κοινωνικών κατευθύνσεων της Ευρωπαϊκής Ένωσης, συχνά μονοδιάστατα για την απορρόφηση χρηματοδοτικών κονδυλίων, οδήγησε σε μια συγκεκαλυμμένη αναδιάταξη του συστήματος κοινωνικής προστασίας. Η εξατομίκευση της ευθύνης των ευάλωτων ομάδων για την κοινωνική τους κατάσταση συντελέστηκε μέσα σε ήδη εξελισσόμενο σχέδιο νεοφιλελεύθερης διακυβέρνησης. Μέτρα όπως οι ενεργητικές πολιτικές απασχόλησης και κατάρτισης ή η ευελιξία στην αγορά εργασίας μεθοδεύτηκαν εκείνη την περίοδο και λειτούργησαν προπαρασκευαστικά για την κανονικοποίηση τους στο τοπίο των αλλεπάλληλων κρίσεων της τελευταίας δεκαετίας. Οι δημοσιονομικοί εκτροχιασμοί και τα αδιέξοδα που διογκώθηκαν στη δεκαετία του 2000, παρά τις εξαγγελίες για επανίδρυση του κράτους από τις Κυβερνήσεις Καραμανλή, μας οδήγησαν στον προθάλαμο της σημερινής ζοφερής πραγματικότητας.\nΗ οικονομική κρίση και οι πολιτικές λιτότητας που επιβλήθηκαν για τη διαχείριση της από την Τρόικα και τις μνημονιακές κυβερνήσεις έθεσαν την κοινωνική πολιτική στον βωμό των προγραμμάτων διάσωσης. Η όξυνση των κοινωνικών προβλημάτων συμπορεύθηκε με την αποδιάρθρωση του ελληνικού συστήματος κοινωνικής προστασίας γενικεύοντας τα φαινόμενα κοινωνικής επισφάλειας και οξύνοντας δραματικά τις κοινωνικές ανισότητες. Το ξήλωμα ενός προβληματικού, αλλά υπαρκτού, διχτυού ασφαλείας έθεσε, και εξακολουθεί να θέτει, τον κίνδυνο της πτώσης των αυξανόμενα ευάλωτων πολιτών στο απόλυτο κενό. Η κρίση στην κοινωνική πολιτική πριν την οικονομική κρίση καλλιέργησε ευνοϊκές συνθήκες για τη διαμόρφωση ενός τοπίου ελαστικών εργασιακών σχέσεων και χαμηλών εισοδηματικών απολαβών, ιδιαίτερα για τους νέους, ενός ασφαλιστικού συστήματος προνοιακής υφής για όσους εργαζόμενους δεν μπορούν να καταφύγουν στην ιδιωτική ασφάλιση και ενός υπολειμματικού πλέγματος κοινωνικής υποστήριξης για τις ομάδες που καταλήγουν στα πρόθυρα της εξαθλίωσης, όπως οι άστεγοι και οι πρόσφυγες, με αναβαθμισμένο υποκατάστατο τις ΜΚΟ. Έναν αιώνα μετά την ασταθή διαδρομή του ελληνικού κοινωνικού κράτους, μια μεταπολίτευση δεν αρκεί για να σταθεί όρθιο.


Serie A: Έξι αστέρια που παίρνουν εκατομμύρια και δεν αγωνίζονται '); });\nΚΩΣΤΑΣ ΜΠΡΑΤΣΟΣ 16.10.2021 | 13:35\nO Αρτούρο Βιδάλ τραγουδάει τον εθνικό ύμνο της Χιλής πριν από αγώνα με την Ουρουγουάη για τα προκριματικά του Παγκοσμίου Κυπέλλου του 2022 (8 Οκτωβρίου 2020) @ 2020 RAUL MARTINEZ/ASSOCIATED PRESS\nΥπάρχουν πολλοί λόγοι που ένας παίκτης δεν αγωνίζεται για μία ομάδα. Ο συναγωνισμός στη θέση του, η κόπωση, τα τακτικά πλάνα του προπονητή, πιθανή δυσμένεια προς το πρόσωπό του ή φυσικά ένας τραυματισμός και μία τιμωρία.\nΤα λίγα λεπτά συμμετοχής δεν αποτυπώνονται στο συμβόλαιό του όμως, αφού πληρώνεται κανονικά, εκτός αν υπάρχει σχετικός όρος που συνδέει την αμοιβή με το χρόνο που περνάει στο γρασίδι.\nΣε κάθε πρωτάθλημα υπάρχουν οι παίκτες που το... παρακάνουν, έστω και ακούσια. Η Corriere della Sera εξέτασε έξι τέτοιες περιπτώσεις παικτών της Serie A που αμείβονται αδρά, χωρίς να αγωνίζονται, με συνέπειτα τα ευρώ που εισπράττουν ανά λεπτό συμμετοχής να είναι εξωφρενικά.\nΑλέξις Σάντσες (Ίντερ)\nΟ Αλέξις Σάντσες δεν είναι καινούργιος σε τέτοιες λίστες. Από τη στιγμή που έφυγε από την Άρσεναλ για τη Μάντσεστερ Γιουνάιτεντ, η καριέρα του πήρε την κατιούσα. Κάποτε πρωταγωνιστής σε συλλόγους, πλέον ούτε καν ρολίστας, σε αντίθεση με ό,τι συμβαίνει στην εθνική Χιλής, πάντως. "Μπορεί να αξίζεις πολλά, αλλά αν είσαι σε λάθος θέση, δεν λάμπεις", δήλωσε με νόημα προ ημερών. Ο 32χρονος επιθετικός όντως αξίζει πολλά και συγκεκριμένα 7.732 ευρώ για κάθε λεπτό που έχει αγωνιστεί στο πρωτάθλημα με την Ίντερ. Σε αυτά τα δύο χρόνια και τρεις μήνες που παίζει στους "νερατζούρι" έχει εισπράξει πάνω από 16.000.000 καθαρά και έχει αγωνιστεί μόλις 2.108 λεπτά, κυρίως λόγω επιλογών του εκάστοτε προπονητή του.\nΑρτούρο Βιδάλ (Ίντερ)\nΟ συμπαίκτης του στους πρωταθλητές Ιταλίας και στη Χιλή, Αρτούρο Βιδάλ, είναι διαφορετική περίπτωση. Ο 34χρονος μέσος είχε αποδεχθεί το ρόλο του αναπληρωματικού από τη στιγμή που μετακόμισε στην Ιταλία από τη Βαρκελώνη και δεν τον ενοχλούν τα 7.416 ευρώ που έχει εισπράξει μέχρι στιγμής για κάθε λεπτό που έχει αγωνιστεί στο πρωτάθλημα σε αυτόν τον ένα χρόνο.\nΆαρον Ράμσεϊ (Γιουβέντους)\nΟ Άαρον Ράμσεϊ είναι ο Σάντσες της Γιουβέντους, αλλά με πολλούς περισσότερους τραυματισμούς. Ο Ουαλός μέσος συνήθως περνάει το χρόνο του στο σύλλογο στο ιατρείο ή στην αποθεραπεία και όχι στους αγωνιστικούς χώρους, έχοντας βεβαρημένο ιστορικό τραυματισμών από τον καιρό του στην Άρσεναλ. Στους "μπιανκονέρι" κοστίζει 7.809 ευρώ ανά λεπτό, ενώ φέτος το ποσό αυτό αναμένεται να αυξηθεί. Μέχρι στιγμής έχει αγωνιστεί μόλις 106 λεπτά σε Serie A και Champions League, αν και μόλις πριν λίγες μέρες έπαιξε 170 για τη χώρα του στα προκριματικά του Παγκοσμίου Κυπέλλου. "Αισθάνομαι καλά όταν με διαχειρίζονται καλά. Αν η απόδοσή μου σε έναν αγώνα είναι καλή, χρειάζομαι περισσότερο χρόνο ξεκούρασης μέσα στην εβδομάδα, αντί να περνάω χρόνο στην προπόνηση και να κουράζομαι", δηλώνει ο ίδιος.\nΚρις Σμόλινγκ (Ρόμα)\nΎστερα από μία γεμάτη πρώτη σεζόν ως δανεικός από τη Μάντσεστερ Γιουνάιτεντ, από τη στιγμή που η Ρόμα έδωσε 15.000.000 για να τον αγοράσει, η πορεία δεν εξελίσσεται ιδανικά για τον Κρις Σμόλινγκ. Πέρυσι αγωνίστηκε μόλις σε 1.110 λεπτά στο πρωτάθλημα και φέτος έχει μόλις 132 σε τέσσερις αγώνες. Κόντρα στην Έμπολι ετοιμαζόταν για το πρώτο 90λεπτό έπειτα από έξι μήνες, όμως στο 89' έγινε αλλαγή με μυϊκό πρόβλημα. Συνολικά μετράει 3.808 λεπτά στην κατηγορία και 2.337 ευρώ ανά λεπτό, ποσό που αυξάνεται, όσο περνάει ο χρόνος και δεν αγωνίζεται.\nΗ προσφορά του Ζλάταν Ιμπραχίμοβιτς στη Μίλαν από την επιστροφή του στα μέσα του 2019-2020 μέχρι σήμερα είναι αδιαμφισβήτητη. Δεν είναι μόνο τα 36 γκολ που τη βοήθησαν να επιστρέψει στο Champions League και στις πρώτες θέσεις της Serie A, είναι η γενικότερη παρουσία του που βοηθάει τον οργανισμό στην αναγέννησή του. Το κόστος, όμως, είναι επίσης υψηλό. Ο 40χρονος Σουηδός έχει εισπράξει 12.700.000 καθαρά από τους "ροσονέρι" μέχρι στιγμής, κάτι που συνεπάγεται σε 4.392 ανά λεπτό συμμετοχής. Από τον Μάρτιο έχει αγωνιστεί μόλις σε έξι παιχνίδια πρωταθλήματος και φέτος μόλις μισή ώρα κόντρα στη Λάτσιο, προλαβαίνοντας όμως να σκοράρει. Η επιστροφή στη δράση θα είναι άμεση πάντως, αφού αποθεραπεύτηκε πλήρως και θα βρίσκεται στην αποστολή για τον αγώνα με την Βερόνα (είχε πρόβλημα στον αχίλλειο).\nΧαβιέρ Παστόρε (Ρόμα)\nΕκτός συναγωνισμού είναι ο Χαβιέρ Παστόρε, σύμφωνα με την ιταλική ιστοσελίδα. Ο Αργεντινός επιθετικός βρίσκεται στην Έλτσε φέτος, αλλά έχει αγωνιστεί μόλις 58 λεπτά. Ουχί αναπάντεχο, αφού στις προηγούμενες τρεις σεζόν που ανήκε στη Ρόμα έπαιξε μόλις 1.184 λεπτά, κάτι που συνεπάγεται σε 11.402 ευρώ ανά λεπτό συμμετοχής!\nTAGS SERIE A ΙΤΑΛΙΑ ΔΙΕΘΝΕΣ ΠΟΔΟΣΦΑΙΡΟ ΜΙΛΑΝ ΙΝΤΕΡ ΓΙΟΥΒΕΝΤΟΥΣ ΡΟΜΑ ΖΛΑΤΑΝ ΙΜΠΡΑΧΙΜΟΒΙΤΣ


Online Παιχνίδι Χριστούγεννα Express. Παίξτε το παιχνίδι online δωρεάν Χριστούγεννα Express. Κατεβάστε το παιχνίδι Χριστούγεννα Express. Παιχνίδια - gr.qazgames.com\nΣυνήθως, για τα Χριστούγεννα το βράδυ, ο Άγιος Βασίλης φέρνει τα δώρα και να κάνει τον εαυτό μου, έτσι κανείς δεν τον είχε δει.\n© sgames.org -. Δωρεάν online παιχνιδιών Χριστούγεννα Express () σε απευθείας σύνδεση κόσμο παιχνιδιού παιχνίδι λάμψης Χριστούγεννα Express για δωρεάν. Μην ξεχάσετε να αξιολογήσετε αυτό το παιχνίδι Χριστούγεννα Express και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Χριστούγεννα Express γραμμή. Πώς να παίξετε το παιχνίδι online Συνήθως, για τα Χριστούγεννα το βράδυ, ο Άγιος Βασίλης φέρνει τα δώρα και να κάνει τον εαυτό μου, έτσι κανείς δεν τον είχε δει. Αλλά αυτό το βράδυ όλα πήγαν σύμφωνα με το σχέδιο και Σάντα χρειάζεται τη βοήθειά σας. Στο χριστουγεννιάτικο Express θα μπείτε στο μαγικό κόσμο των παραμυθιών της Λαπωνίας, όπου, μαζί με φανταστικούς ήρωες θα συμμετάσχει ετήσια μαγεία περιμένει για όλα τα παιδιά. Παίξτε με το ποντίκι.\nΧριστούγεννα Express ( Ψηφοφορίες0, Δευτεροβάθμια Βαθμολογία: 0/5)


Sensai Cellular Performance Hydrachange Essence 40 ml | notos\nΣυμπύκνωμα βαθιάς ενυδάτωσης και φροντίδας με μεταξένια υφή για το πρόσωπο με σύνθεση Hydra Chain Reaction / Hydrachange Complex που πυροδοτεί την σύνθεση υαλουρονικού οξέως από το ίδιο το δέρμα. Περιέχει επίσης το σπάνιο και πολύ ακριβό μετάξι koishimaru, το οποίο ενεργοποιεί την παραγωγή φυσικού υαλουρονικού οξέως, διασφαλίζει διαρκή ενυδάτωση στα κύτταρα και περιέχεται σε όλες τις συνθέσεις του brand. Αποτελεί δεύτερο μέρος της φροντίδας Saho.\nΕφαρμόζεται πρωί ή/και βράδυ, μετά από την Cellular Performance Lotion της επιλογής σου και πριν την Κρέμα ή το Emulsion.\nΟρός προσώπου με βαθιά ενυδατική δράση.


ΤΟ ΠΤΩΜΑ ΚΑΙ Ο ΣΚΕΛΕΤΟΣ (The Corpse And The Skeleton) by Clark Ashton Smith\nΤΟ ΠΤΩΜΑ ΚΑΙ Ο ΣΚΕΛΕΤΟΣ (The Corpse And The Skeleton)\nTranslation of Clark Ashton Smith by Ioannis Karagiannakis\nΣΚΗΝΗ: Οι κατακόμβες της αρχαίας πόλης Όομαλ. Ένα νέο πτώμα αφέθηκε δίπλα σε έναν σκελετό, πού από την μουχλιασμένη και φαγωμένη από τα σκουλήκια εμφάνισή του, μοιάζει αξιόλογα αρχαίος.\nΤΟ ΠΤΩΜΑ: Χαιρετώ τα γέρικα κόκαλα! Τι νέα από το σκουλήκι; Νομίζω ότι το ήξερες καλά στον καιρό σου.\nΟ ΣΚΕΛΕΤΟΣ: Ναι-ναι, και εσύ θα κάνεις το ίδιο. Είναι ένας κόσμος όπου ο τάφος και το σκουλήκι είναι οι τελευταίοι πιστωτές. Όταν παίρνουν αυτά που τους χρωστάμε, μένουν πολύ λίγα για τον διάβολο. Το βλαβερό σκουλήκι έχει γερό σαγόνι και θα πάρει και την τελευταία ουγκιά από μυαλό και μεδούλι. Ποτέ δεν μου χάρισε ένα κομμάτι σάρκα ή ένα κουρέλι δέρμα , για να προστατευτώ από την μουχλιασμένη ανάσα του κρύου ανέμου του σπηλαίου που κάνει τα δόντια μου να χτυπάνε.\nΤΟ ΠΤΩΜΑ: Μιλάς τόσο μελαγχολικά: Για να αλλάξουμε θέμα , ας μιλήσουμε για τις προηγούμενες ζωές μας.\nΟ ΣΚΕΛΕΤΟΣ: Όσο αφορά τον εαυτό μου, μετά από πεντακόσια χρόνια λίγο-πολύ , σε αυτόν τον αέρα που σάπισε μαζί με τους νεκρούς , φοβάμαι ότι οι ασήμαντες αναμνήσεις μου γέμισαν μούχλα. Όμως , από την σκόνη που υπάρχει στα κόκαλα του λαιμού μου, θυμάμαι ότι κάποτε ήμουν ταβερνιάρης. Πολύ συχνά από τότε διψάω και επιθυμώ να πιω, και ας είναι έστω μόνο ένα τέταρτο του γαλονιού κρασί. Ο χρόνος είναι ένας απατεώνας μεγαλέμπορος. Μου έδωσε αυτή την μούχλα με αντάλλαγμα το ευγενικό μου πτώμα. Ο θάνατος , θα το μάθεις και εσύ, είναι ανιαρή δουλειά και χωρίς κέρδος , και περιφρονεί όλους όσους έρχονται εδώ.\nΤΟ ΠΤΩΜΑ:Πού είναι τότε, με τις πολύμορφες λάμψεις τους , οι παράδεισοι από φώτα και οι κολάσεις από φωτιά, πού με τόση πίστη υπόσχονται οι σίβυλλες και οι ιεροφάντες;\nΟ ΣΚΕΛΕΤΟΣ: Ρώτα τον γιόντερ κάνταβερ, αυτόν που η παχιά σάρκα του καλόμαθε τα σκουλήκια. Ήταν κάποτε ιερέας και μιλούσε αξιόπιστα για αυτά τα θέματα , μαζί με τις βροντές που έστελναν οι θεοί. Όσο για μένα , δεν βρήκα τίποτα άλλο εκτός από αυτό το στενό θολωτό υπόγειο μέρος , πού στο θανάσιμο σκοτάδι του, οι ατμοί της πανούκλας περιφέρονται σαν μεγάλο κύμα και αναδύονται από την σαπισμένη γη, σαν ανίερο θυμίαμα στον ήλιο.\nΤΟ ΠΤΩΜΑ:Ήταν η πανούκλα που με έστειλε και εμένα εδώ από το κρεβάτι του γάμου. Ήμουν ένας από τους αισιόδοξους της Όομαλ και όμως , με έσπρωξαν εδώ να σαπίσω σε κοινό μέρος.\nΟ ΣΚΕΛΕΤΟΣ: (Συμπονετικά και με ένα τρόπο λιγότερο άγριο): Πολύ άσχημο, πολύ άσχημο! Αν και η σάρκα μου έχει φύγει εδώ και καιρό από πάνω μου, σε συμπονώ. Ακόμα και αν το φως του θανάτου στις κόγχες των ματιών σου λάμψει από πόθο, το μόνο που θα βρεις εδώ είναι νύφες από κόκαλα και κρύα συντροφιά στο κρεβάτι.\nΤΟ ΠΤΩΜΑ:Θα βρούμε ποτέ καμιά αποζημίωση, κανένα βραβείο σοφίας που κατέχει ο θάνατος , κανένα μυστικό θαμμένο μακριά από τον ήλιο σε αυτό το βαθύ σκοτάδι;\nΟ ΣΚΕΛΕΤΟΣ: Κατέχουμε σοφία , αν σου αρέσει μια ανιαρή και σκονισμένη σοφία, και θα την έδινα ευχαρίστως όλη για μια ρουφηξιά από κρασί της Τσιάν. Ίσως και να το ξέρεις ήδη, ότι τα σώματα είναι φτιαγμένα από χώμα και νερό, όπου το τελευταίο εξατμίζεται και το πρώτο ικανό να εξαφανιστεί. Αυτή είναι η γνώση μας , που με έχθρα είναι γνωστή από τους ιεροφάντες και τους φιλοσόφους. Όμως την γνώση αυτή , την κατέχω χωρίς ντροπή μέσα σε ένα κρανίο.\nEnglish original: ΤΟ ΠΤΩΜΑ ΚΑΙ Ο ΣΚΕΛΕΤΟΣ (The Corpse And The Skeleton)\nLast Modified: 31 August 2006


Αρμονία: Ιανουαρίου 2013\nΑγαπημένοι φίλοι, οικογενειακές και άλλες υποχρεώσεις με κράτησαν για μεγάλο διάστημα, μακρυά από την Αρμονία μου και από εσάς.\nΕυτυχώς να πω, ότι σε 2-3 μέρες θα ξέρω αν όλα είναι καλά, γιατί πιο πολύ απ όλα, πολλές φορές, αυτό που σε ακινητοποιεί είναι η αγωνία και το άγχος,.. και ειδικά όταν πρόκειται για θέματα υγείας αγαπημένων σου ή δικιά σου.Αποφάσισα να αντιδράσω λοιπόν και να περιμένω τ΄αποτελέσματα με γεμάτη καρδιά και θετικές σκέψεις.\nΕίχα υποσχεθεί στον εαυτό μου, ότι θα συμμετείχα στην φωτογραφική πρόσκληση του photo a day από την αρχή του χρόνου, γιατί από άλλες φίλες, έχω αποκομίσει την εντύπωση, ότι είναι ένα ιδιότυπο ηερολόγιο και μου αρέσει, που με μια λέξη, μπόρεσα να δω τόσες διαφορετικές προσεγγίσεις και να γνωρίζω λίγο καλύτερα, τον χαρακτήρα των συμετεχόντων.\nΚάθε μέρα λοιπόν, έφτιαχνα την δική μου photo...και χρησιμοποιώ την λέξη έφτιαχνα, γιατί όλο αυτό είναι περισσότερο από μια φωτογραφία.\nΤώρα, τελειώνοντας σχεδόν ο μήνας, θα αναρτήσω όλα όσα έχω για αυτόν τον μήνα, έστω και όλα μαζί σχεδόν,ελπίζοντας ότι ο επόμενος μήνας θα είναι πιο βατός για μένα και θα είμαι κάθε μέρα κοντά σας.\nΟ πίνακας με τα θέματα είναι ο παρακάτω, όπως όλοι που συμμετέχετε, ξέρετε καλά.\nΤα παιδιά μου και τα ξαδέλφια τους, σήμερα την 1η μέρα του χρόνου.\nΤο σπίτι γεμάτο χαρούμενα νεανικά πρόσωπα, το σήμερα και το αύριο σε ένα!\nΕυτυχισμένη, που η επιλογή τους, ήταν να περάσουν αυτή τη μέρα μαζί με την οικογένεια και ας είχαν άλλες προτάσεις, από τους φίλους τους\nΑς είναι γερά και καλότυχα!\nΜια νέα μέρα ν΄ανατέλει μπροστά στα μάτια μου, κοντά στην λατρεμένη μου θάλασσα.\nΝέα μέρα, νέα αρχή, νέος χρόνος, φορτωμένα με προσδοκίες, ευχές κ ελπίδες.\nΑς είναι μια καλύτερη χρονιά για όλους, από την περασμένη και εμείς οπλισμένοι με αισιοδοξία και δύναμη να μπορέσουμε να υλοποιήσουμε όλα όσα επιθυμούμε.\nΗ θέα από εδώ!!\nΛευκή σαν κάθε νέα άγραφη σελίδα της ζωής μας.\nΕίναι τραβηγμένη από το σπίτι μας, στο χωριό του άντρα μου.\nΓια μένα κόκκινο, το χρώμα της καρδιάς & της αγάπης,\nλευκό το φως, που θέλω να την φωτίζει και αέναη η κίνηση της.\nΤραβηγμένη από το αυτοκίνητο, η κίνηση του αυτοκινήτου σε παράλληλη πορεία, με αυτή των σύννεφων και του ήλιου, που αντανακλάται μέσα από αυτά.\nΤα παιδιά μου,τα χαμόγελα μου,τα τόξα μου σε ένα καλύτερο μέλλον.\nΟ Θεός να τα έχει γερά και καλότυχα!\nΚάτι που αρχίζει από "t" - time=χρόνος\nΚυλάει και χάνεται γρήγορα,στο χέρι μας είναι να τον αξιοποιήσουμε με τον καλύτερο δυνατό τρόπο.\nΝα αιτιολογήσουμε σωστά το πέρασμα μας από αυτή τη ζωή.\nΑς κάνουμε ότι καλύτερο μπορούμε,λοιπόν για έναν καλύτερο & δικαιότερο κόσμο.\nΔεν είναι πάντα ευθύς, έχει στροφές, ανηφόρες και κατηφόρες.\nΑς τον περπατήσουμε με ίσια την πλάτη, με αξιοπρέπεια και ανθρωπιά.\nΘα μπορούσα να γεμίσω μια και μόνη ανάρτηση με κάθε λογιών χαρτιά.\nΧατιά που γράφεις.ημερολόγια,σκέψεις.Χαρτιά από την δουλειά,Χαρτιά από τα χόμπυ μου.\nΕπέλεξα το πιο αγαπημένο:το χαρτί των βιβλίων, που μεγάλωσα και μεγαλώνω μαζί του, που λατρεύω τις διαφορετικές υφές, εικόνες, την μυρωδιά... μα πάνω απ όλα τα ταξίδια του νου και της καρδιάς,που σε πάει το καθένα.\nΤο συγκεκριμμένο βιβλίο, απλά αυτό που διαβάζω τώρα.\nΔεν μπορώ να ζω χωρίς βιβλία,βιβλία,βιβλία,κάθε είδους και κάθε θεματολογίας.\nΜία η ώρα!\nΑυτή, που είμαι αντιμέτωπη μόνο με μένα και το πως πέρασα τη μέρα μου,\nλίγο πριν συναντήσω τα όνειρα μου.\nΠηγή ζωής για όλον τον πλανήτη!\nΗ δική μου υδάτινη λατρεία : η θάλασσα!!!\nΤην μέρα των γενεθλίων μου, αυτή η φωτογραφία, από την φοιτήτρια μου.\nΈφτιαξε γλυκο, ανάμεσα στις τρεχάλες της, και έσβησε κεράκι για την μαμά της,το φωτογράφησε και μου έστειλε την φωτογραφία με το e-mail, την ώρα ακριβώς, που έχω γεννηθεί.\nΔάκρυα συγκίνησης η μαμά & το είχα μακρυά, για να το σφίξω στην αγκαλιά μου....\nΠολλές οι σκέψεις και οι ιδέες...το "γύρω - γύρω όλοι", που παίζαμε παιδιά...\nτο.."αν όλα τα παιδιά της γης πιάναν γερά τα χέρια"....\nκαι εκεί προέκυψε η πιο κάτω φωτογραφία..\n...κύκλο,ς η ζωή και το μυστικό, για να λυθεί το παζλ, ώστε να γίνει κάλύτερη ,είναι στο όλοι μαζί!! ο ένας δίπλα στον άλλον, σε έναν κύκλο.\nΚύκλο αλληλοσυμπαράστασης και αλληλουποστήριξης.\nΤο ένα και σπουδαιότερο!!!Ο ζωοδότης, ήλιος!\nΜΙΑ ΣΥΝΗΘΙΣΜΕΝΗ ΣΤΙΓΜΗ\nΜια στιγμή μέσα στην μέρα!Μια στιγμή που περνά και χάνεται,αν εσύ δεν της δώσεις αξία.\nΠόσες, αλήθεια, τέτοιες στιγμές, μόνο σε μια μέρα?\nΠόσες στιγμές, που δεν σταματά να σε απορροφά η καθημερινότητα?\n...και τέλος για σήμερα.\nΤόσες μέρες μαζί, έκαναν την ανάρτηση κουραστική.\nΣυγνώμη,αλλά ήταν ένα στοίχημα με τον εαυτό μου, ότι θα τα καταφέρω να το κάνω.\nΣας φιλώ γλυκά και ευχαριστώ πολύ που αφήνεται τα σχόλια σας, είναι τόσο σημαντικά για μένα!\nΑναρτήθηκε από Georgette B. στις 4:50 π.μ. 46 σχόλια:\nΊσως οι περισσότεροι από τους φίλους μου εδώ σε αυτή την γειτονιά δεν γνωρίζουν τον Ben.\nΕγώ τον γνώρισα χθες από την @ris και επισκέφθηκα την σελίδα του, για να διαβάσω μια κατάθεση ψυχής από έναν άνθρωπο, που έχει διαφορετικές προτιμήσεις στο θέμα του συντρόφου του, είναι απλά ομοφυλόφιλος.\nΣτην ανάρτηση του, αναφέρει με πολύ όμορφο και ευγενικό τρόπο, όλες αυτές τις κοινωνικές αδικίες που έχει υποστεί από τότε που ανακάλυψε ποιος είναι, ειρωνίες, προσβολές και όχι μόνο.\nΣτο δικό μου μυαλό μου, ήρθε ο δικός μου φίλος ο Τάκης και η δική του πορεία ζωής, οι δικές του πληγές από τις κοινωνικές διακρίσεις.\nΕίμαστε συνάδελφοι & φίλοι,και κάποια στιγμή, μέσα σε αυτές τις φαιδρές εποχές, έφθασε να θέλει να παραιτηθεί από μια σίγουρη δουλειά, γιατί δεν άντεχε τον ψυχολογικό πόλεμο, τις ύβρεις, τις προσβολές σε έναν εργασιακό χώρο, που οι συνάδελφοι στο μεγαλύτερο ποσοστό τους είναι άνθρωποι μορφωμένοι, μόνο ως προς τις γνώσεις όπως αποδεικνύεται (δυστυχώς με ελάχιστες εξαιρέσεις).\nΒρεθήκαμε μόνο 2 -3 άνθρωποι, που τον πείσαμε να αποσύρει την παραίτηση του και σε συνεννόηση με την διοίκηση, καταφέραμε να τον έχουμε κοντά μας, ώστε να περνά ανθρώπινα τις ώρες εργασίας του.\nΜπορώ να γράψω ολόκληρο γράμμα για αυτό το είδος κοινωνικού ρατσισμού,αλλά δεν θα το κάνω.\nΕπειδή δεν μπορώ να καταλάβω τι ρόλο μπορεί να παίζει η σεξουαλική προτίμηση ενός ανθρώπου, στον χαρακτηρα του, στον να αγαπαέι, να ζει και να χαίρεται τ΄αυτονόητα, θα δηλώσω απλά ..είμαι εδώ!!!!.... κι εγώ, με πολλούς άλλους, που βλέπουν την κοινωνική αυτή αδικία, την απανθρωπιά πολλές φορές, και θέλουν να κάνουν ότι μπορούν για να την διορθώσουν και να σπάσουν τα κάγκελα αυτής της ιδιότυπης φυλακής, που θέσπισε η κοινωνία μας για ανθρώπους με ψυχή, αισθήματα που δεν ενοχλούν κανέναν και το μόνο που ζητούν είναι, ίσια και δίκαιη μεταχείριση, από όλα τα μέλη της κοινωνίας και ενός κράτους, που απλά εθελοτυφλεί, στα προβλήματα τους.\nΑναρτήθηκε από Georgette B. στις 2:19 π.μ. 8 σχόλια:\nΑναρτήθηκε από Georgette B. στις 4:45 π.μ. 23 σχόλια:\nΤα παρακάτω αν, τα έχω γράψει εδώ και πολύ καιρό και εμπνεύστηκα από την αγαπημένη φίλη Αριστέα, που ήδη το έχει κάνει και στην συνέχεια βάλει στο προφίλ της.\nΞαναδιαβάζοντας τα, σήμερα πριν τα αναρτήσω σκεφτόμουν, ότι από κάθε απάντηση στα Αν μου, ο χαρακτήρας μου έχει στοιχεία, που όλα μαζί συνθέτουν αυτό που είμαι.\nΕυχαριστώ Αριστέα μου, γι΄αυτό το ταξίδι !!!!!\nΥ.Γ.Αν και δεν είμαι ξανθιά, σου αφιερώνω την εικόνα κινούμενου σχεδίου!\nΚινούμενο σχέδιο.. η Candy\nΧρώμα.. κόκκινο*(αγάπη, πάθος)\nΑντικείμενο..βιβλίο(παντού και πάντα)\nΖώο..άλογο ή δελφίνι(περήφανα, δυνατά, νοήμονα όντα)\nΓλυκό..οτιδήποτε με σοκολάτα & ξηρούς καρπούς\nΠοτό..Mojitο( το καλοκαιράκι)- κόκκινο κρασί, δικό μας(το χειμώνα)\nΒιβλίο..'' Βίος & Πολιτεία του Αλέξη Ζορμπά''\nΤαινία.. Αστυνομικού μυστηρίου.\nEπάγγελμα…..συγγραφέας(να ζωγραφίζω με τα γράμματα)ή δασκάλα(να ζωγραφίζω ψυχές με τρυφεράδα)\nΤέχνη…..ζωγραφική(χρώματα & συναισθήματα)\nΦυσικό φαινόμενο…απαλός κυματισμός στη θάλασσα ή ψιλόβροχο (το νερό για μένα είναι …εγώ!!!)\nΣημείο στίξης.. .αποσιωπητικά...\nΑμαρτία. .... κατα διαστήματα διαφορετικές, ποτέ όμως αχαριστία!\nΜυρωδιά ….γιασεμί, γαρδένια, αγιόκλημα, νυχτολούλουδο(υπέροχο όταν μπερδεύονται όλες μαζί τα καλοκαιρινά βράδια!!!...αλλά λατρεύω & του καθενός χωριστά).\nΑναρτήθηκε από Georgette B. στις 3:22 π.μ. 17 σχόλια:\nΕτικέτες Αφιέρωση, Παιχνίδι\nΑναρτήθηκε από Georgette B. στις 2:35 μ.μ. 54 σχόλια:\nΑγαπημένη μου γειτονιά κ το υπόλοιπο του στολισμού για τις γιορτές, που σας είχα υποσχεθεί...και τέλος με αυτό το θέμα.Επιτέλους!!!!..θα μου πείτε.\nΣύνθεση σε λευκό για να σπάσει η μονοτονία του χρυσού...\nΑλμυρό χριστουγεννιάτικο δενδράκι για το Πρωτοχρονιάτικο τραπέζι.\nΓλυκό χριστουγεννιάτικο δενδράκι για το Πρωτοχρονιάτικο τραπέζι.\nΚατασκευαστής των δενδρων το έτερον μου ήμισυ!!!!!!!!!!!!!!!!!!!!!!!!!!\nΗ βασιλόπιτα μας!!\nΣκουπάκια σε χρυσό ή ασημί με διάφορες κορδέλες με ημερολόγια, για συμβολικά δωράκια.\nΗ σούπα μου, της εξώπορτας.\nΗ επίσκεψη του άγιου Βασίλη, σε χιονισμένη γυάλα!\n...και το μωβ δενδράκι για ένα μωβ κοριτσίστικο δωμάτιο!!!\n...και του χρόνου, πρώτα ο Θεός!\nΑναρτήθηκε από Georgette B. στις 3:10 μ.μ. 7 σχόλια:\nΜάλλον ήρθε η ώρα να σας δείξω τι στόλισα τις γιορτές, αν και έχουν ήδη ξεστολιστεί...χι..χι...πως λέμε " μετά Χριστόν, προφήτης"?\nΕδώ ισχύει "μετά ξεστολίσματος, στόλισμα"\nΝα σας ξεναγήσω λοιπόν:\nΈνα δένδρο που φτιάξαμε εδώ και 10 χρόνια με το έτερον μου ήμισυ.\nΤο επιδαπέδιο βάζο, το αγοράσαμε στο Μοναστηράκι, στο παζάρι.. και διαλέξαμε ένα τουφωτό ξερό κλαδί, μάλλον από αμυγδαλιά, για να το στολίσουμε.\nΕίναι μόνιμο έξω από την είσοδο του σπιτιού, απλά ανάλογα την εποχή, το στολίζω.\nΕδώ λοιπόν,με λευκές μπάλες και ξύλινα χρυσά αστεράκια\nΤο εσωτερικό του σπιτιού μου,δηλαδή της σαλονοτραπεζαρίας, από τον καθρέπτη του μπουφέ.\nΈχω βάλει φωτάκια, τυλιγμένα με χρυσό ημιδιάφανο ύφασμα, πάνω στον μπουφέ και κάτω από τον καθρέπτη του.\nΑυτή η φωτογραφία μου αρέσει, αν και το μόνο που έχει στολιστεί εξ ολοκλήρου είναι το δενδράκι του σαλονιού μου.\nΜια φωτογραφία του μπουφέ στολισμένου και πιο κάτω οι λεπτομέρειες.Σας έχω πει ότι αγαπώ το χρυσό, για τα Χριστούγεννα.Ο άντρας μου, είπε πως το παράκανα στον μπουφέ....λέτε?\nΗ κυρία είσοδος του σπιτιού μου, στολισμένη με το στεφάνι φτιαγμένο από τα χεράκια μου με τα αγαθά του δάσους(θα το δείτε και παρακάτω ) & τις δυο μου ελίτσες.\nΤο μεγάλο μας μπέντζαμιν, με τα φωτάκια του.(Μου ρίχνει φύλλα & έχω σκάσει, καμιά ιδέα?..μιας και το ΄φερε η κουβέντα, δηλαδή).\nΗ σύνθεση για το τραπέζι του σαλονιού, πάνω σε moss : έλατο, σχίνο, κέδρος και κουμαριά (κατατρυπήθηκα με τον κέδρο)\nΜεταφέρθηκε στην κουζίνα μου, για να βάλω τα λευκά κεράκια μου, ένα χρυσό στολίδι & τις λευκές κορδελίτσες.\nΤο ημερολόγιο που έφτιαξα για το Δελφινάκι και στόλισα στην κουζίνα μου.Μήπως έπρεπε να της το στείλω?Πάντως είναι decoupage με δικές μου εκτυπώσεις, πάνω σε mdf.\nΤο παράθυρο της κουζίνας μου, πάνω από το νεροχύτη, ένα τυχερό αστέρι(αγορασμένο) στα χρώματα που ταιριάζουν στον χώρο.\nΠάνω στο τραπέζι της κουζίνας, η φρουτιέρα υποδέχθηκε τα ρόδια και διάφορα στολίδια, σε συνδυασμό με τα χρώματα του αστεριού στο παράθυρο.\nΤο δενδράκι του σαλονιού, φωτισμένο.Το αδικούν οι φωτογραφίες....\nΟι φωτογραφίες την αδικούν & αυτή!..ποιά? την εσωτερική σκάλα, στολισμένη με πράσινες γιρλάντες και αλεξανδρινά.\nΗ ιστορία κατασκευής του στεφανιού της εξώπορτας.Σε στρογγυλό moss, έβαλα έλατο,σχίνο και κουμαριά (τα έφτιαξα στην πυλωτή, για να μην γίνει ο κακός χαμός, πάνω από κλαδιά και εργαλεία)...\n...μεταφορά στην κουζίνα για να μπουν η κορδέλα,οι μπάλες, τα πουλάκια και το λουλούδι..\n.....και ξανά κάτω, για να μπει στη θέση του.\nΛεπτομέρειες του στολίσματος.\nΞύλινα στολίδια από φλοιό δένδρου, σε διαφορετικά σχήματα.Τα έχουμε φτιάξει 3-4 χρόνια, απλά ήθελαν λίγη συντήρηση.\nΟ βραχόκηπος μας με τα φωτάκια του, μικρός, αλλά όμορφος.\n..και η σύνθεση για το τζάκι..μη σας ζαλίζω..έγινε με τον ίδιο τρόπο όπως η προηγούμενη (αχ, χεράκια μου, τι τον ήθελα τον κέδρο?)\n..ανέβηκε, στολίστηκε και πήρε τη θέση της στο τζάκι...\nα..ναι...στόλισα και τα φαναράκια μου..τους έβαλα μέσα τα κεράκια τους και λίγες χρυσές κορδέλες και έτοιμα!\nΓια το τραπέζι της τραπεζαρίας, πιο απλά τα πράγματα..ένα κρυστάλλινο κουπ (αρκετά μεγάλο) με πόδι, το γέμισα νερό, κεράκια και χρυσόσκονη...\nΛεπτομέρειες του δένδρου μας.Όλα τα στολίδια σε χρυσό και εκρού &...πολλά - πολλά φωτάκια!\n..Το μικρό μου αστέρι....βάζει την κορυφή, που είναι ένας άγγελος (του χρόνου, πρώτα ο Θεός, θα μεταμορφωθεί, σε πιο αιθέρια μορφή)\n.....και επιτηρεί το αποτέλεσμα, για να μου πει τη γνώμη της...Μην νομίζετε, μόνο τον άγγελο έβαλε..χι..χι..(παραπλάνηση, οι φωτογραφίες, γιατί διάβαζε το χρυσό μου).\nΝομίζω ναι!!!..γι΄αυτό η ανάρτηση, θα έχει συνέχεια!!!!χι..χι...\nΦιλάκια σε όλους -ες σας!!!\nΑναρτήθηκε από Georgette B. στις 5:24 π.μ. 27 σχόλια:\nΕτικέτες Διακόσμηση, Κατασκευή, Χριστούγεννα, christmas, decoration, Decoupage


ΣΥΝΔΕΣΜΟΣ ΕΠΙΧΕΙΡΗΣΕΩΝ ΠΛΗΡΟΦΟΡΙΚΗΣ ΒΟΡΕΙΟΥ ΕΛΛΑΔΟΣ - Γραφείο τύπου\nΜήνας ΙΑΝΟΥΑΡΙΟΣ ΦΕΒΡΟΥΑΡΙΟΣ ΜΑΡΤΙΟΣ ΑΠΡΙΛΙΟΣ ΜΑΙΟΣ ΙΟΥΝΙΟΣ ΙΟΥΛΙΟΣ ΑΥΓΟΥΣΤΟΣ ΣΕΠΤΕΜΒΡΙΟΣ ΟΚΤΩΒΡΙΟΣ ΝΟΕΜΒΡΙΟΣ ΔΕΚΕΜΒΡΙΟΣ\nΗ DOTSOFT αναλαμβάνει νέο έργο στο CEDEFOP\nΤο CEDEFOP (European Centre for Development of Vocational Training - Ευρωπαϊκό Κέντρο για την Ανάπτυξη της Επαγγελματικής Εκπαίδευσης) εδρεύει από το 1995 στη Θεσσαλονίκη.\nΗ Ένωση εταιρειών SGA Α.Ε και DOTSOFT A.E ανέλαβε την υλοποίηση του έργου με τίτλο: «ΚΟΜΒΟΣ ΨΗΦΙΑΚΗΣ ΓΝΩΣΗΣ ΚΑΙ ΥΠΗΡΕΣΙΕΣ ΠΡΟΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ», του Επαγγελματικού και Βιοτεχνικού Επιμελητηρίου Ροδόπης\nΣύμφωνα με την υπ’ αριθμό πρωτ. 01/18-10-2013 σύμβαση, η Ένωση Εταιρειών «SGA ΣΥΣΤΗΜΑΤΑ ΠΛΗΡΟΦΟΡΙΚΗΣ ΓΕΩΡΓΙΟΣ Δ. ΑΒΡΑΜΙΔΗΣ Α.Ε. – DOTSOFT ΟΛΟΚΛΗΡΩΜΕΝΕΣ ΕΦΑΡΜΟΓΕΣ ΔΙΑΔΙΚΤΥΟΥ ΚΑΙ ΒΑΣΕΩΝ ΔΕΔΟΜΕΝΩΝ ΑΝΩΝΥΜΗ ΕΤΑΙΡΙΑ» ανέλαβε την υλοποίηση του έργου με τίτλο: «ΚΟΜΒΟΣ ΨΗΦΙΑΚΗΣ ΓΝΩΣΗΣ ΚΑΙ ΥΠΗΡΕΣΙΕΣ ΠΡΟΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ», του Επαγγελματικού και Βιοτεχνικού Επιμελητηρίου Ροδόπης, προϋπολογισμού 255.288,96 € συμπεριλαμβανομένου ΦΠΑ 23%. Το έργο αφορά στην ανάπτυξη εν...\nΣύμφωνα με την ΚΥΑ 41273 στις 15/10/2013 έχει γίνει αλλαγή των πινάκων στοχοθεσίας οικονομικών αποτελεσμάτων των ΟΤΑ και των νομικών τους προσώπων δημοσίου δικαίου.\nΗ ACE-Hellas παρουσιάζει τη νέα βελτιωμένη έκδοση του SCADA Pro 14\nΗ ACE-Hellas ανακοίνωσε τη νέα βελτιωμένη έκδοση του λογισμικού στατικής και δυναμικής ανάλυσης των κατασκευών SCADA Pro 14.\nΣτρατηγική εμπορική συνεργασία μεταξύ Entersoft A.E. και Lavisoft A.E.\nΗ Entersoft και η Lavisoft σύναψαν εμπορική συνεργασία στρατηγικής σημασίας για την προώθηση προϊόντων της Entersoft από τη Lavisoft.\nEntersoft Mobile SFA® νικήτρια Business εφαρμογή στα AppWARDS 2013\nΗ εφαρμογή Entersoft Mobile® SFA, Sales Force Automation, αναδείχτηκε νικήτρια στα βραβεία AppWARDS 2013, στην κατηγορία Business & Corporate.\nΚατακύρωση στην OTS του Ανοιχτού Διαγωνισμού για την «Επέκταση Πληροφοριακών Συστημάτων Διαχείρισης Διοικητικών και Οικονομικών Υποθέσεων στο Πανεπιστήμιο Δυτικής Μακεδονίας».\nΣτην OTS ΑΕ κατακυρώθηκε ο ανοιχτός Δημόσιος Διαγωνισμός για την «Επέκταση Πληροφοριακών Συστημάτων Διαχείρισης Διοικητικών και Οικονομικών Υποθέσεων»\nΤην Τετάρτη 18 Σεπτεμβρίου 2013 στις 11:00 π.μ. στο Ίδρυμα Ευγενίδου πραγματοποιήθηκε η εκδήλωση «ΑΠΟΝΟΜΗ AWARDS EBEN GR 2013», όπου η OLYMPIA ELECTRONICS A.E. απέσπασε το βραβείο EBEN GR – SILVER AWARDS.\nΤο πρώτο βραβείο απενεμήθη στη Space Hellas, στα βραβεία Business IT Excellence Awards για την ανάδειξη των βέλτιστων πρακτικών αξιοποίησης των Τεχνολογιών Πληροφορικής και Επικοινωνιών από επιχειρήσεις και οργανισμούς του Ιδιωτικού και Δημόσιου Τομέα. Η Space Hellas κέρδισε τη διάκριση αυτή στα βραβεία ΒΙΤΕ awards, που έχουν θεσμοθετηθεί από την Boussias Communications με την υποστήριξη του Εργαστηρίου Ηλεκτρονικού Εμπορίου (ELTRUN) του Οικονομικού Πανεπιστημίου Αθηνών, ...\nEpsilon Net: "Business IT Excellence Awards 2013": 1o Βραβείο στην Εξυπηρέτηση Πελατών! Η Εξυπηρέτηση γράφεται με EPSILON!\nΓια δεύτερη συνεχή χρονιά η EPSILON NET απέσπασε κορυφαία διάκριση στον διαγωνισμό Business IT Excellence Awards, για τον κλάδο της Πληροφορικής, της Boussias Communications, στην κατηγορία «Εξυπηρέτηση Πελατών». Στο διαγωνισμό συμμετείχαν συνολικά πάνω από 300 μεγάλες εταιρίες του χώρου. Η EPSILON NET απέσπασε το 1ο βραβείο στην κατηγορία «Εξυπηρέτηση Πελατών», προσθέτοντάς το στο πάνθεον των διακρίσεών της. Αξίζει να σημειωθεί ότι για το 2012 στον ίδιο διαγωνισμό...\nΕταιρική ενημερωτική έκδοση " Space Talk "\nΤο νέο τεύχος της εταιρικής ενημερωτικής έκδοσης "Space Talk".\nRetail@Link – Aztec Money: Συνεργασία κλειδί για την ενίσχυση της ρευστότητας του εμπορίου\nH Retail@Link, μέλος του ομίλου Entersoft και η Aztec Money ενώνουν τις δυνάμεις τους με κοινό όραμα τη χρηματοδότηση της εφοδιαστικής αλυσίδας και του ελληνικού εμπορίου. Οι δύο εταιρείες συνεργάζονται για την παροχή μιας ολοκληρωμένης & ασφαλούς λύσης, η οποία αναλαμβάνει την αγορά ανεξόφλητων τιμολογίων και την εξυπηρέτηση του ποσού που έχει τιμολογηθεί, με τους όρους που έχει ορίσει η εταιρεία-εκδότης του τιμολογίου. Η Υπηρεσία θα υποστηρίζεται ...\nΗ Olympia Electronics επίσημος υποστηρικτής του 42ου Φεστιβάλ Ολύμπου\nΗ Olympia Electronics υποστηρίζει τον πολιτισμό της Πιερίας και είναι επίσημος υποστηρικτής του 42ου Φεστιβάλ Ολύμπου http://t.co/bwwt6i4edh\nΕπίσκεψη των κ. Παπαμιμίκο και Τζιτζικώστα στην εταιρεία Vidavo\nΤην Vidavo επισκέφθηκε την περασμένη Παρασκευή ο νέος γραμματέας της ΝΔ Ανδρέας Παπαμιμίκος και ο Περιφερειάρχης Κεντρικής Μακεδονίας Απόστολος Τζιτζικώστας\nΒρέθηκαν 383 εγγραφές, εμφανίζονται από 361 έως 375.Πρώτη Προηγούμενη 1920212223242526 Επόμενη Τελευταία